title: Japanin taide

text: Japanin taide sisältää Japanissa vuosisatojen ajan harjoitetun maalaustaiteen, kalligrafian, arkkitehtuurin, keramiikan, kuvanveiston, pronssiteokset, jadeveistokset ja muun kuva- tai koristetaiteen.


title: Japanin taide

text:
Perinteinen japanilainen taide on hyvin monimuotoista, mutta siitä voidaan löytää myös yhdistäviä piirteitä. Suurin osa japanilaisesta taiteesta on liittynyt ulkopuolisten voimien kanssa toimimiseen tai niihin reagoimiseen; tässä tärkein vaikuttaja oli buddhalaisuus. Japanilainen taide on aina sulauttanut ulkopuoliset vaikutteet voimakkaasti itseensä: kiinalaiset vaikutteet olivat perustavia etenkin ensimmäisen vuosituhannen loppuvuosisatoina. Japanilaisessa taiteessa kuvattiin usein luontoa hengellisen oivalluksen lähteenä ja inhimillisten tunteiden opettavaisena kuvajaisena. Taidemateriaalien luonnollisia ominaisuuksia korostettiin teoksen kokonaismerkitykselle. Japanilaisessa ihmiskuvauksessa on tarkkaa arkisen elämän kuvausta, huumoria ja erotiikkaa mutta myös peittelemätöntä väkivaltaa.
Perinteinen japanilainen maalaustaide käyttää mustetta sekä ruskeaa, keltaista, punaista, vihreää ja sinistä väriä, joita saadaan kasvi- ja mineraalipigmenteistä. Lisäksi voidaan käyttää kultausta. Värin valinta riippuu maalauksen aihepiiristä: värejä käytetään luontevimmin eläin-, hyönteis-, lintu- ja kukkamaalauksissa, kun taas maisema-aiheessa suositaan monokromaattista eli yhteen musteen antamaa väriasteikkoa. Tyypillisin maalauksen muoto on kapea ja korkea kuvakäärö "kakemono", joka on yleensä 50–300 senttimetriä korkea. Maalausta ympäröivän silkkikehyksen väri ja kuviointi on oleellinen osa maalauksen kokonaisuutta. Kuvakääröä pidetään varastoituna tai esillä tilanteen tai vuodenajan mukaan "tokonoma"-syvennyksessä, ja joskus kääröt sovitellaan suuremmaksi kokonaisuudeksi. Toinen kuvamuoto on horisontaalinen kuvakäärö eli "makimono", jonka pituus on yhdestä metristä yhdeksään metriin ja korkeus yleensä 25–40 senttimetriä. Makimono on kertova ja sisältää kalligrafiaa, ja sitä avataan pöydällä oikealta vasemmalle. Puupiirrostaide on Japanin kuvataiteen tunnetuin osa-alue.


title: Japanin taide

text: Perinteisessä japanilaisessa maalaustaiteessa ei esiinny länsimaalaistyyppistä matemaattis-geometristä keskeisperspektiiviä. Tila on "syvyydetön", sillä hahmot ja maisemat esitetään kaksiulotteisina ja muodot asetellaan lomittain ja päällekäin. Kuva koostuu näin yhdestä tai useasta tasosta, joiden suhde toisiinsa määrittyy välimatkalla.


title: Japanin taide

text: Japanilainen kalligrafia eli "shodō" jaetaan kanjikalligrafiaan, joka perustuu kiinalaiseen perinteeseen, sekä kana-kalligrafiaan, joka on aitojapanilaista.


title: Japanin taide

text: Japanilainen arkkitehtuuri on maalaustaiteen tapaan luonnonläheistä. Rakennukset yhdistetään ympäröivään luontoon ja vuodenaikoihin. Katse johdetaan läheltä kauemmas tilaan ja syvyyteen, aina ulkotilaan asti. Maisemaa käytetään arkkitehtuurin taustana ja aktiivisena miljöönä. Pääasiallinen rakennusmateriaali on mahdollisimman käsittelemätön puu. Japanilainen puurakennus nojaa puupylväisiin, jotka kantavat katon ja vapauttavat keveät seinät. Joustava perusrakenne sallii sisätilojen vapaan jäsentelyn ja suojaa maanjäristyksiltä. Rakenteet uusitaan säännöllisin väliajoin, ja arvostetut rakennuskohteet ovat näin säilyneet alkuperäisen näköisinä vuosisatojen ajan. Sisätilat ovat usein hillittyjä ja koristelemattomia, jopa karuja. Seininä toimivat läpikuultavat paperit, ja väreinä käytetään esimerkiksi murrettuja valkoista, kalpeaa vihreää ja hopeanharmaata.


title: Japanin taide

text: Japanilainen puutarha on samanaikaisesti niukka ja täyteläinen. Vesielementti on monimerkityksinen, ja kivet ovat keskeisiä elementtejä. Luontoon liittyvää koristetaidetta edustavat pienet koristepuut eli "bonsait" sekä kukka-asetelma eli "ikebana". Japanin keramiikan historia on ennen kaikkea kivitavaran historiaa, sillä posliinikeramiikaa alettiin valmistaa vasta Edo-kaudella. Vaikutteita otettiin etenkin Kiinasta. 1400-luvulta alkaen japanilainen keramiikka on ollut osa maan teekulttuuria, sillä tee-estetiikka löi siihen leimansa.


title: Japanin taide

text: Japanin taiteen varsinaisena alkuna voidaan pitää Nara-kautta vuosina 710–794. Alkuun Japanissa jäljiteltiin Kiinan Tang-dynastian taidetta, mutta vähitellen mannermaan veistotaiteen abstrahoiva tyyli vaihtui realistisemmaksi. Savesta tuli kulttiveistosten yleisin materiaali, mutta myös puuta käytettiin. Veistoksissa kuvattiin Buddhaa sekä tuimailmeisiä ”maailmanvartijoita”. Tang-taiteeseen perustuivat suoraan Hōryū-jin temppelihallin eli "kondon" buddhalaiset seinämaalaukset 700-luvun jälkipuoliskolta.


title: Japanin taide

text: Heian-kaudella (794 – noin 1190) Japanissa voimistui kotimainen tyyli, yhteydet Kiinaan katkesivat, ja taiteen mesenaateiksi kohosivat hallitsijan ohella ylimykset. Taide oli hienostunutta ja koristeellista: esimerkiksi puuveistoksissa alettiin käyttää värejä ja lehtikultaupotuksia. Palatsien paperisten irtoväliseinien maalauskoristelussa oli aiheiltaan maallista maisemataidetta. Myös kirjojen tapahtumia ja muita kertomuksia kuvitettiin hyvin yleisesti. Kuvat olivat väritettyjä tussipiirroksia tai -maalauksia, ja ne edustivat niin sanottua "yamato-e"-maalausta. Ne olivat yleensä vaakatasoisia kuvakääröjä eli "makemonoja", joissa näkökulma on viistosti ylhäältä. Kuvitukset olivat selkeän kertovia ja pelkistetyn koristeellisia. Myös muotokuvat ja eläinkuvat olivat yleisiä, ja niissä viljeltiin Japanin taiteelle tyypillistä satiirista huumoria. Parhaat yamato-e-maalarit kuuluivat Tosa-koulukuntaan.


title: Japanin taide

text:
Kamakura-kaudella (noin 1190–1333) Japanin taide muuttui kansanomaisemmaksi. Kiinan-suhteiden elpymisestä huolimatta Japanin taide jatkoi kehittymistä omaan suuntaansa. Veistokset tehtiin yleisimmin puusta, ja ne olivat usein pappien ja munkkien realistisia muotokuvia. Yamato-e-maalauksen suosio säilyi.
Muromachi-kaudella (noin 1333–1573) teeseremonioissa käytetyt astiastot ja kukka-asetelmat kehittyivät taiteellisesti korkeatasoisiksi. Kiinalainen vaikutus lisääntyi jälleen, mutta tyyli suodattui aitojapanilaiseksi. Posliinin valmistus opittiin. Maalaustaiteessa vetäydyttiin etsimään romanttissävyistä ihannemaisemaa ja luonnonkokemusta, käyttäen Kiinasta omaksuttua yksiväristä tussimaalaustekniikkaa. Esityksissä oli tavoitteena koruttomuus. Kauden lopulla Kano-koulukunnan piirissä syntyi yamato-e-perinteen pohjalta vastakkainen tyyli, johon yhdistettiin myös zen-maalauksen sävykäs tussitekniikka. Näin saatiin koristeellinen tyyli, jossa käytettiin myös runsaasti kulta- ja hopeaväriä. Tavallisin kuvatyyppi oli "kakemono". Hovissa väliseiniä maalattiin entiseen tapaan.


title: Japanin taide

text:
Azuchi-Momoyama-kaudella (noin 1573–1614) vallassa olleet sotilaat suosivat koristeellista Kanō-tyyliä, ja kultavärin käyttö lisääntyi entisestään. Jotkut maalarit pitäytyivät kuitenkin Muromachi-kauden zeniläisessä luonnonnäkemyksessä ja tyylillisessä yksinkertaisuudessa.
Edo-kaudella (noin 1615–1866) Tosa- ja Kanō-tyyli säilyivät, ja niiden rinnalle syntyi uusia tyylejä. Näistä yksi oli "ukiyo-e"-maalaus, joka oli realistista ja kuvasi kansanomaisia aiheita. Tyyli oli alkuna 1800-luvun lopulla Euroopassa merkittävästi vaikuttaneen väripuupiirrostekniikan kehittymiselle. Puupiirrostekniikka oli vanha japanilainen tekniikka, joka oli ollut tyylitellyn kalligrafista. 1700-luvun puolivälissä kehitettiin kaksiväritekniikka ja vähän myöhemmin moniväripainatus, joiden avulla töistä saatiin korostetun hienostuneita. Yleinen aihe olivat pääkaupunki Edon kurtisaanit, mutta myös maisemia kuvattiin. Taidekäsityö oli entistä viimeistellympää ja käsitti edelleen lakka-, posliini- ja keramiikkatöitä.


title: Japanin taide

text: Länsimaiset vaikutteet alkoivat muuttaa japanilaista kulttuuria vuodesta 1868 lähtien. Kansallisia perinteitä vaalittiin Tokion taideakatemiassa. Toisen maailmansodan jälkeen Japanissa on omaksuttu modernistinen ja abstrakti taidekäsitys.


title: Konina

text: Konina on maalaiskunta ja sen keskuskylä Sikasson alueen Koutialan piirissä Malissa. Se sijaitsee 85 kilometriä Koutialasta länteen. Kunnassa on 13 900 ja kylässä 5 100 asukasta (vuonna 2009).


title: Konina

text: Koninan kunta rajoittuu koillisessa Koutialan piirin Miénan, kaakossa Konséguélan ja Diédougoun, lounaassa Koulikoron alueen Dioïlan piirin Diédougoun ja luoteessa Ségoun alueen Blan piirin Falon kuntiin. Alue on pinnanmuodostukseltaan lähinnä tasankoa.


title: Konina

text: Kuntaan kuuluu seitsemän kylää. Asukkaat ovat enimmäkseen miniankoja. Lisäksi on fulbeja.


title: Konina

text: Seudun pääelinkeino on maatalous. Tärkeimmät viljelykasvit ovat maissi, hirssi, durra, maapähkinä ja riisi. Myytäväksi kasvatetaan puuvillaa. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.


title: Saana Svärd

text: Saana Svärd (s. 1977) on Helsingin yliopiston apulaisprofessori. Svärdin tutkimusaloja ovat digitaaliset ihmistieteet (kielitiede), arkeologia ja assyrologia. Svärd valmistui filosofian tohtoriksi Helsingin yliopistosta vuonna 2012. Hän on johtanut vuoden 2018 alusta yliopiston Lähi-idän suuret imperiumit -huippuyksikköä. Hän on myös kulttuurihistorian dosentti Turun yliopistossa.


title: Saimi Jutila

text: Saimi Siiri Jutila (vuoteen 1908 asti "Lindfors", 30. syyskuuta 1893 Pirkkala – 9. maaliskuuta 1949) oli suomalainen käsityönopettaja ja koulunjohtaja. Hänen vanhempansa olivat Adolf Malakias Lindfors ja Matilda Helena Mäkelä.


title: Saimi Jutila

text: Saimi Jutila kirjoitti ylioppilaaksi vuonna 1916 ja valmistui käsityönopettajaksi Helsingin käsityöseminaarista 1920. Hän teki opintomatkoja Ruotsiin ja Norjaan 1928 sekä Saksaan ja Sveitsiin 1935. Hän toimi Sosiaalihallituksen naistöiden keskustoimiston apulaisjohtajana 1920–1921, Helsingin käsityöopiston opettajana 1921–1949 ja opiston johtajana 1930–1949.


title: Koningué

text: Koningué on maalaiskunta Sikasson alueen Koutialan piirissä Malissa. Sen keskuskylä Sougoumba sijaitsee 50 kilometriä Koutialasta kaakkoon. Kunnassa on 16 100 ja keskuskylässä 7 400 asukasta (vuonna 2009).


title: Koningué

text: Koninguén kunta rajoituu pohjoisessa Koutialan piirin Nafangan, lännessä Koloniguén, koillisessa Yorosson piirin Karanganan ja kaakossa Ourikélan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.


title: Koningué

text: Kuntaan kuuluu viisi kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.


title: Koningué

text: Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.


title: Bandyliigakausi 2017–2018

text: Jääpallon Suomen mestaruus kaudella 2017-2018 ratkaistiin kymmenen joukkueen runkosarjan jälkeen kahdeksan parhaan joukkueen pudotuspeleillä. Sarjaan oli tullut uutena joukkueena LRK Tornio, joka näin jatkoi keväällä 2014 päättynyttä Bandyliigan torniolaisjoukkueen esiintymistä.


title: Bandyliigakausi 2017–2018

text: Bandyliigajoukkueisiin tuli useampia pelaajia Venäjältä. Nimekkäimpiä pelaajia olivat Akillekseen tullut 250 ottelua Venäjän liigassa pelannut Mongolian jääpallomaajoukkueen Roman Murzin sekä Pavel Kuznetsov. Narukerään tuli myös kaksi venäläispelaajaa Maxim Nikisov ja hyökkäykseen Andrei Krainov. Ruotsin sarjoista tuli takaisin Bandyliigaan suomalaisia maajoukkuemiehiä - Elitserienin Gripen Trollhättanista Veiterään maajoukkuemies Eetu Peuhkuri sekä LRK Tornioon Kalix Bandyn riveistä Antti Ekman sekä konkurssiin menneestä ja Allsvenskanista pudonneesta HT Bandystä Pasi Hiekkanen, Pekka Hiltunen ja Tuomas Mokko. Paluumuuttajana tuli Richard Laibert Ruotsin Allsvenskanin Blåsut BK:sta.


title: Bandyliigakausi 2017–2018

text: Lappeenrannan Veiterä oli voittamaton liigan loppuun asti, sillä runkosarjassa se menetti ainoastaan yhden pisteen ja pelasi pudotuspelit tappioitta. Loppuottelussa Veiterä voitti Mikkelin Kampparit ensimmäisellä puoliajalla tehdyillä maaleilla numeroin 3-2. Mestaruus oli Veiterälle seurahistorian kuudes ja toinen peräkkäinen. Ottelu ratkesi Emil Fedorovin kahteen maaliin, joista jälkimmäinen syntyi pari minuuttia ennen taukoa.


title: Bandyliigakausi 2017–2018

text:
Veiterän joukkue 2016-2017: Topi Peuhkuri (mv), Miika Kontra (mv), Jere Oravuo (mv),
Kalle Pesonen, Kerkko Äikäs, Pyry Kunnas, Jaakko Kyllönen, Antti-Juuso Ropo, Santtu Nurmi, Johan Segerman, Cristian Laibert, Joonas Ylä-Outinen, Topi Pesonen, Emil Segerman, Tomi Hauska, Juuso Kärmeniemi, Janne Hauska, Valtteri Hauska, Matias Lehtonen, Emil Fedorov, Tero Liimatainen, Tuukka Loikkanen, Eetu Peuhkuri, Aleksi Seppänen, Ere Verhelä Taustajoukot: valmentajat: Aleksei Nikišov, Otso Ikävalko, huoltajat: Ilkka Hauska, Kimmo Heikkinen, Reino Tuulasvaara, fysioterapeutti: Pekka Tujula, joukkueenjohtaja: Lauri Segerman
Bandyliigan pelaajat äänestivät ensimmäistä kertaa keskuudestaan pelikauden All-Stars-pelaajat:


title: Suorapankki

text: Suorapankki tarkoitti aiemmin pankkia, jolla ei ollut konttoreita. Suorapankki toimi puhelimen ja postin välityksellä.


title: Suorapankki

text: Suorapankkitoiminnassa asiakkaan ei tarvinnut käydä henkilökohtaisesti pankissa tunnistautumassa pankkitiliä avattaessa. Suomessa edellytettiin, että suorapankin asiakkaalla oli vastatili toisessa suomalaisessa talletuspankissa.


title: Konséguéla

text: Konséguéla on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta länteen. Kunnassa on 30 100 ja kylässä 5 400 asukasta (vuonna 2009).


title: Konséguéla

text: Konséguélan kunta rajoittuu lännessä Koutialan piirin Diédougoun ja Koninan, pohjoisessa Miénan ja N’Tossonin, idässä N’Golonianasson ja Faguin ja etelässä Sikasson piirin Dogonin sekä Koulikoron alueen Dioïlan piirin N’Dlondougoun kuntiin. Maisemaa leimaavat tasangot ja laaksot. Etelärajalla virtaa Banin sivujoki Banifing. Kasvillisuus on pensassavannia.


title: Konséguéla

text: Kuntaan kuuluu 16 kylää. Asukkaat ovat etupäässä miniankoja ja fulbeja.


title: Konséguéla

text: Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.


title: Noituutta

text: Noituutta, videolevityksessä myös: "Kuolleet ja haudatut" ("Dead & Buried") on vuonna 1981 valmistunut ohjaaja Gary Shermanin ohjaama tieteis- ja kauhuelokuva.


title: Noituutta

text: James Farentino näyttelee Dan Gillisiä, Potter's Buff -nimisen pikkukaupungin sheriffiä. Kaupunkiin vierailemaan saapunut valokuvaaja joutuu kaupunkilaisjoukon pahoinpitelemäksi ja hänet sytytetään palamaan. Uhri selviää kuitenkin koettelemuksesta ja päätyy paikalliseen sairaalaan hoidettavaksi, mutta joutuu murhatuksi aivan sherifiin ja hoitavan lääkärin silmien alla.


title: Noituutta

text: Muitakin kaupunkiin vierailemaan tulleita henkilöitä joutuu vastaavien hyökkäysten kohteeksi. Sheriffi apunaan paikallinen hautausurakoitsija ja kuolinsyytutkija William G. Dobbs (Jack Albertson) alkavat kuumeisesti selvittää näiden hyökkäysten taustoja. Uhreja tulee lisää päivittäin. Lisäksi käy ilmi, että murhatyöt tekevät tahot valokuvaavat uhrinsa kuoleman hetkellä.


title: Noituutta

text: Sheriffi Gillis törmää partioautollaan henkilöön erään joukkohyökkäyksen jälkitilanteessa. Auton eturitilään irronnut päälleajon uhrin käsi hyökkääkin sheriffin kimppuun ja pakenee paikalta! Gillis vie päälleajon uhrin ruumiinosia Dobbsin tutkittavaksi ja pian paljastuu, että osat ovat peräisin ihmisestä, jonka on täytynyt olla kuolleena jo useita kuukausia.


title: Noituutta

text: Sheriffi Gillis saa pian selville, että Dobbs on aiemmin työskennellyt johtavana patologina sairaalassa Providencessä, Rhode Islandilla ja joutunut sieltä erotetuksi tehtyään kunnan ruumishuoneella epäilyttäviä kokeita ruumiilla.


title: Noituutta

text: Elokuvan kliimaksissa paljastetaan, että Dobbs on onnistunut kehittämään salaisen tekniikan kuolleiden henkiin herättämiseksi ja että kaikki pikkukaupungin asukkaat ovat itse asiassa käveleviä vainajia ja vieläpä Dobbsin täydellisessä hallinnassa. Dobbs pitää itseään makaaberina taiteilijana, joka käyttää kehittämäänsä kuolleiden joukkoa murhatakseen lisää ihmisiä saadakseen nämä osaksi kuolleiden ryhmäänsä. Kauhukseen Gillis ymmärtää itsekin olevansa vain yksi Dobbsin uhreista.


title: Noituutta

text: Elokuva määrättiin esityskieltoon (ikäraja KK) Suomessa 1981 Valtion elokuvatarkastamon yksimielisellä päätöksellä. Varsin paljon (noin yhdeksän minuuttia) lyhennetty versio hyväksyttiin Valtion Elokuvatarkastamossa videolevitykseen vuonna 1991 ikärajalla 16 ja nimellä "Kuolleet ja haudatut".


title: Koromo

text: Koromo on maalaiskunta Sikasson alueen Koutialan piirissä Malissa. Sen keskuskylä Bongosso sijaitsee 60 kilometriä Koutialasta koilliseen. Kunnassa on 9 400 ja keskuskylässä 3 300 asukasta (vuonna 2009).


title: Koromo

text: Koromon kunta rajoittuu etelässä Koutialan piirin Kounianan, lounaassa Songo-Doubacorén, luoteessa Niantagan sekä koillisessa Ségoun alueen Sanin piirin Tourakolomban ja Moribalan kuntiin.


title: Koromo

text: Kuntaan kuuluu viisi kylää.


title: Bobby Tarantino II

text: Bobby Tarantino II on yhdysvaltalaisen hip hop -artisti Logicin seitsemäs mixtape ja jatko-osa vuonna 2016 julkaistulle Bobby Tarantino -mixtapelle. Albumin julkaisi Visionary Music Group ja Def Jam 9. maaliskuuta 2018. Vähän ennen albumin julkaisua ilmestyi kolme singleä, "Overnight", "44 More" ja "Everyday".


title: Bobby Tarantino II

text: Logic ilmoitti albumin nimen ja julkaisupäivän 7. maaliskuuta 2018 "Grandpas Spaceship" -promovideolla. Videossa esiintyvät päähahmot Rick and Morty -sarjasta, ja Justin Roiland toimi ääninäyttelijänä. Logic teki myös cameon sarjan kolmannella tuotantokaudella.


title: Bobby Tarantino II

text: Mixtapesta 10 kappaletta pääsi Billboard 100 listalle. Logic on täten viidestoista artisti, jolla on ollut kymmenen kappaletta samanaikaisesti kyseisellä listalla. Muihin samaan kyenneisiin artisteihin kuuluu mm. J. Cole, Drake, Beyonce ja The Beatles.


title: Bobby Tarantino II

text: Kappaleen kansikuvan on tehnyt Sam Spratt, joka on kuvittanut jokaisen Logicin albumin kannen. Kansikuva on saanut vaikutteita "Pulp Fiction" -elokuvasta, ja albumin nimi on väännös elokuvan ohjaajan nimestä.


title: Kouniana

text: Kouniana on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta koilliseen. Kunnassa on 4 600 ja kylässä 3 600 asukasta (vuonna 2009).


title: Kouniana

text: Kounianan kunta rajoittuu idässä Koutialan piirin Zanfiguén, lännessä Gouadji Kaon sekä pohjoisessa Koromon ja Ségoun alueen Sanin piirin Moribalan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on savannia. Seutu kuuluu Sudanin ilmastovyöhykkeeseen.


title: Kouniana

text: Kuntaan kuuluvat Kounianan ja Nadiasson kylät. Asukkaat ovat etupäässä miniankoja. Lisäksi on boboja, fulbeja ja dogoneja.


title: Kouniana

text: Kounianan ohi kulkee Koutialan ja Sanin välinen maantie RN13. Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.


title: Logouana

text: Logouana on maalaiskunta Sikasson alueen Koutialan piirissä Malissa. Sen keskuskylä Leleni sijaitsee 30 kilometriä Koutialasta maanteitse itään. Kunnassa on 8 400 ja keskuskylässä 3 500 asukasta (vuonna 2009).


title: Logouana

text: Logouanan kunta rajoittuu pohjoisessa Koutialan piirin Sorobasson ja Gouadji Kaon, idässä Zébalan, etelässä Nafangan ja lännessä Sincinan ja Yognogon kuntiin. Alue on pinnanmuodostukseltaan lähinnä tasankoa. Kasvillisuus on pensassavannia.


title: Logouana

text: Kuntaan kuuluu viisi kylää. Asukkaat ovat etupäässä miniankoja ja fulbeja.


title: Logouana

text: Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit.


title: Roman Murzin

text: Roman Vasiljevitš Murzin (, s. 21. heinäkuuta 1982 Irkutsk, Neuvostoliitto) on Venäjällä syntynyt ja Mongolian jääpallomaajoukkueessa pelannut jääpalloilija. Hänellä on molempien maiden kansalaisuudet. Murzin pelaa keskikentällä ja on edustanut Venäjän pääsarjassa kasvattajaseuransa Irkutskin Baikal-Energijaa ja Abakanin Sajany-Hakasijaa. Syksyllä 2017 hän siirtyi Suomen Bandyliigaan Porvon Akilleksen joukkueeseen.


title: Roman Murzin

text: Murzin on pelannut Venäjän jääpalloilun pääsarjassa kaikkiaan 289 ottelua ja tehnyt niissä 98 maalia.


title: Roman Murzin

text: Vuoden 2017 MM-kisoissa Murzin edusti Mongolian jääpallomaajoukkuetta, joka pelasi MM-kisojen B-sarjaa.


title: Roman Murzin

text: Seurajoukkueissa


title: Roman Murzin

text: Maajoukkueessa


title: Miéna

text: Miéna on maalaiskunta ja sen keskuskylä Sikasson alueen Koutialan piirissä Malissa. Se sijaitsee 75 kilometriä Koutialasta maanteitse luoteeseen. Kunnassa on 13 000 ja kylässä 7 400 asukasta (vuonna 2009).


title: Miéna

text: Miénan kunta rajoittuu pohjoisessa Koutialan piirin Kafo Fabolin, idässä Karagouana Mallén ja N’Tossonin, kaakossa Konséguélan, lounaassa Koninan ja luoteessa Ségoun alueen Blan piirin Falon kuntiin. Maisemaa leimaavat laaksot ja tasangot.


title: Miéna

text: Kuntaan kuuluu neljä kylää. Asukkaat ovat etupäässä bambaroita ja miniankoja. Lisäksi on fulbeja.


title: Miéna

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat, vuohet, aasit, vähäisessä määrin hevoset sekä siipikarja. Lisäksi harjoitetaan käsityöammatteja ja pienimuotoista kaupankäyntiä.


title: Anna Henriksson

text: Anna Emilia Henriksson (19. toukokuuta 1874 Rantasalmi – 17. kesäkuuta 1963 Helsinki) oli suomalainen käsityönopettaja ja ylitarkastaja. Hän on kotiteollisuuden hallinnon uranuurtajia. Hän toimi aktiivisesti myös käsityön ja kotiteollisuuden luottamustehtävissä ja pyrki siten nostamaan suomalaisen osaamisen ja alan ammattilaisten arvostusta.


title: Anna Henriksson

text: Henrikssonin vanhemmat olivat rakennusmestari Karl Gustaf Henriksson ja Brita Katharina Torp. Hän suoritti tyttökoulun 1891 ja valmistui käsityönopettajaksi 1895. Heti valmistuttuaan hänet valittiin Porvoon kutomakoulun johtajaksi, jota tehtävää hän hoiti vuoteen 1909. Tällöin hänet valittiin Fredrika Wetterhoffin Työkoulun opettajaopiston johtajaksi. Johtajan tehtävässään hän joutui perusteellisesti uudistamaan opiston toiminnan. Muutoksista tärkein oli vuonna 1911 alkanut kotiteollisuusopettajien pedagoginen kouluttaminen. Anna Henrikssonin toimeenpanemilla muutoksilla luotiin opettajankoulutukselle malli, joka säilyi koulutuksen perusratkaisuna ainakin seuraavat 35 vuotta.


title: Anna Henriksson

text: Vuonna 1918 Henriksson siirtyi Kauppa- ja teollisuushallituksen kotiteollisuuden tarkastajaksi, Työtehtävä muuttui sittemmin Maataloushallituksen ylitarkastajaksi. Tätä tehtävää hän hoiti vuoteen 1941. Samalla hän toimi useissa käsityöalan ja NNKY:n valtakunnallisissa luottamustehtävissä. Hän sai vuonna 1949 Kotiteollisuusjärjestöjen keskusliiton kunniajäsenyyden.


title: Asta Hyvärinen

text: Asta Hyvärinen (s. 27. heinäkuuta ) on suomalainen säveltäjä. Hän on opiskellut sävellystä Suomessa ja ulkomailla mm Jukka Tiensuun, Helmut Lachenmannin ja Brian Ferneyhough`n johdolla.


title: Asta Hyvärinen

text: Asta Hyvärisen teosluettelo sisältää pitkälti yli 100 teosta edustaen kaikkia kategorioita (vokaali-, soolosoitin- ja kamarimusiikkiteoksia, konserttoja ja orkesteriteoksia, näyttämö- ja elektro-akustisia teoksia sekä tietokonemusiikkia) joita on esitetty sekä radioitu Euroopassa, Amerikoissa, Aasiassa ja Kanadassa.


title: Asta Hyvärinen

text: Astan teoksia on esitetty mm seuraavilla festivaaleilla: Vertixe Sonora, Núcleo Música Nova, Festival Afekt, Forum Neue Musik, Biennale Cologne, ProvinzLärm Festival, Ung Nordisk Musik, Asian Music Week, Pyhäjärven Täydenkuun Tanssit, Turun musiikkijuhlat, Viitasaaren Musiikin Aika, Alicanten nykymusiikkijuhlat, MANCA-festivaali, Darmstad, Pohjoismaiset Musiikkipäivät, Musica nova Helsinki, Tampere Biennale, Bergstadtsommers Festival, Neue Musik im Ostseeraum jne.


title: Asta Hyvärinen

text: Esittäjinä mm: Manufaktur für aktuelle Musik, ensemble reflexion K, Heiko Maschmann, Aleph Ensemble, NewEars Ensemble, Ensemble Court-Circuit, Ergo Ensemble, Bozzini String Quartet, Art Respirant, Sae Iida, Het Amsterdams Kvintet, Ars Nova Ensemble, Terje Thiwång, Uusinta, Zagros, Avanti! Turun Filharmoninen Orkesteri, Rolf-Erik Nyström, Ilmo Ranta, defunensemble, Helsingin Kamariuoro, Eija Kankaanranta, Tapiola Sinfonietta, Kymi Sinfonietta jne.


title: Asta Hyvärinen

text: Sävellystyyliään Asta on luonnehtinut surrealistis-kubistiseksi, ja valtaosa hänen 2000-luvulla syntyneistä teoksista ovat eräänlaisia poikkileikkauksia, kuvia hajoavasta maailmasta.


title: Asta Hyvärinen

text: Asta on menestynyt kansainvälisissä sävellyskilpailuissa vuosina 1994, 1997, 2000, 2002, 2003 ja 2016 (Masterpiecemanagement2016; 1. palkinto), ja hän on toiminut myös musiikkijuhlien taiteellisena johtajana, konserttien järjestäjänä, luennoitsijana ja lyömäsoittajana.


title: F. C. D. Wyneken

text: Friedrich Conrad Dietrich Wyneken (13. toukokuuta 1810 Verden, Westfalenin kuningaskunta – 4. toukokuuta 1876 San Francisco, Kalifornia) oli luterilainen pastori, joka toimi vuosina 1850-1864 luterilaisen Missouri-synodin johtajana eli presidenttinä.


title: F. C. D. Wyneken

text: Wyneken syntyi Verdenissä silloisessa Westfalenin kuningaskunnassa, myöhemmin alue kuului Hannoverin kuningaskuntaan. Wyneken opiskeli Göttingenin ja Hallen yliopistoissa. Valmistuttuaan hän toimi opettajana sekä yksityisesti että koulussa. Vuonna 1838 hän lähti siirtolaiseksi Yhdysvaltoihin.


title: F. C. D. Wyneken

text: Pian saavuttuaan Saksasta Baltimoreen Wyneken otti huolehtiakseen paikallisesta luterilaisesta seurakunnasta sen pastorin tultua sairaaksi. Sen jälkeen hänestä tuli Pennsylvanian minsteriumin kiertävä saarnaaja, joka levitti evankeliumia Ohiossa, Indianassa ja Michiganissa. Hän myös hoiti pastorin tehtäviä Indianan Fort Waynessa ja Adamsin piirikunnassa. Vuonna 1841 Wyneken laati kirjoituksen "Die Noth der deutschen Lutheraner in Nordamerika", jolla hän kutsui Saksan luterilaisia lähettämään pastoreita auttamaan hajallaan asuvia luterilaisia siirtolaisia Amerikan rajaseuduilla. Kirjoitus sai Wilhelm Löhen, joka toimi pastorina Baijerin Neuendettelsaussa hankkimaan rahoitusta ja vapaaehtoisia palvelemaan Amerikassa. Löhen kouluttamat miehet muodostivat enemmistön niistä pastoreista, jotka perustivat Missouri-synodin.


title: F. C. D. Wyneken

text: Vuonna 1845 Wyneken kutsuttiin pastoriksi Baltimoreen. Vuonna 1850 hänet valittiin Missouri-synodin presidentiksi, jossa virassa oli ennen häntä ollut vain yksi henkilö. Hän hoiti tehtävää 14 vuotta, vuodet 1850-1864. Tämän jälkeen hän siirtyi pastoriksi Clevelandiin Kolminaisuuden luterilaiseen seurakuntaan, jossa hän palveli vuodet 1864-1875.


title: Harri Hiukka

text: Harri Hiukka (s. 24. joulukuuta 1984) on suomalainen jääpalloilija. Hän edustaa Bandyliigassa pelaavaa HIFK:ta. Kaikkiaan Hiukka on pelannut kevääseen 2018 mennessä yhdeksän kautta Bandyliigaa ja kaksi kautta Ruotsin Allsvenskania.


title: Harri Hiukka

text: Torniolaislähtöinen jääpalloilija Harri Hiukka edusti uransa juniorivuosien jälkeen kolme ensimmäistä kauttaan 2004-2007 kolmanneksi korkeimmalla Ruotsin jääpallon sarjatasolla haaparantalaista Eurocity / HT-Bandya. Seuraavat kaksi kautta hän edusti Bandyliigaa Jyväskylän JPS:ssä ja Varkauden WP-35:ssä.


title: Harri Hiukka

text: Syksyllä 2009 Hiukka siirtyi takaisin kotiseudulleen edustaen ensin kasvattajaseuraansa ToPV:tä, sitten Allsvenskanissa pelannutta HT Bandyä ja sen jälkeen kauden vielä ToPV:tä. Kausi 2011-2012 oli Hiukalle menestyksellinen, sillä hän sijoittui Pohjoislohkon maalintekijätilaston kakkoseksi 37 maalillaan.


title: Harri Hiukka

text: Hiukka siirtyi syksyllä 2014 HIFK:n Bandyliigajoukkueeseen, jossa hän oli voittamassa keväällä 2015 SM-hopeaa. Seuraavalla kaudella Hiukka oli Bandyliigan runkosarjan maalintekijätilaston kakkonen. HIFK-kausinaan Hiukka on ollut joukkueen parhaita maalintekijöitä.


title: Harri Hiukka

text: Tornio-vuosinaan Hiukka pelasi jalkapalloa maalivahtina III Divisioonassa TP-47:n ja Tornion Tarmon riveissä sekä ruotsalaisessa Övertorneå SK:ssa.


title: Harri Hiukka

text: Seurajoukkueissa


title: Hannah Ryggen

text: Hannah Ryggen (21. maaliskuuta 1894 Malmö, Ruotsi – 2. helmikuuta 1970) oli ruotsalaissyntyinen norjalainen tekstiilitaiteilija, joka tuli tunnetuksi poliittisesti kantaa ottavista töistään.


title: Hannah Ryggen

text: Hanna Jönsson kasvoi Ruotsissa ja opiskeli ensin opettajaksi. Hän oli kuitenkin kiinnostunut kuvataiteista, ja lähti opintomatkalle Dresdeniin vuonna 1922. Siellä hän tapasi norjalaisen taiteilijan Hans Ryggenin, meni tämän kanssa naimisiin ja muutti tämän kotitilalle Ørlandiin lähelle Trondheimia.


title: Hannah Ryggen

text: Ryggen teki seinävaatteensa aivan alusta alkaen itse, käyttäen omien lampaidensa villaa jonka hän värjäsi osittain kasviväreillä ja kutoi seinävaatteeksi kotitekoista kudontakehystä käyttäen.


title: Hannah Ryggen

text: Ryggenin tuotanto kattaa yli sata suurikokoista seinävaatetta. Niitä oli esillä Venetsian biennaalissa 1964.


title: Hannah Ryggen

text: Ryggenin töitä oli esillä myös Kasselin Documentassa vuonna 2012. ja Modern Art Oxfordissa 2017.


title: Geneva Open

text: Geneva Open on toukokuussa Genevessä, Sveitsissä järjestettävä miesten tennisturnaus. Turnaus järjestettiin ensimmäisen kerran vuonna 1980. Turnaus kuului välissä Challenger-turnauksiin vuosina 1992-2014, mutta palasi ATP World Tour 250 -sarjaan vuonna 2015.


title: H. C. Schwan

text: Heinrich Christian Schwan (5. huhtikuuta 1819 Horneburg, Hannoverin kuningaskunta – 29. toukokuuta 1905 Cleveland, Ohio) oli luterilainen pastori, joka toimi vuosina 1878-1899 luterilaisen Missouri-synodin johtajana eli presidenttinä.


title: H. C. Schwan

text: Schwan syntyi Horneburgissa Hannoverin kuningaskunnassa. Hän opiskeli sekä Göttingenin että Jenan yliopistoissa ennen valmistumistaan vuonna 1842. Hänet vihittiin papiksi 13. syyskuuta 1843. Vuoden 1843 lopussa Schwan aloitti lähetystyön Bahiassa Brasiliassa. Siellä ollessaan hän avioitui 4. huhtikuuta 1849 Emma Matilda Edmunde Blumen kanssa.


title: H. C. Schwan

text: Vuonna 1850 hänet kutsuttiin pastoriksi Missouriin Black Jackiin Salemin luterilaiseen seurakuntaan. Hänet asetettiin virkaansa 15. syyskuuta 1850. Vuonna 1852 hän siirtyi Ohion Clevelandiin Zionin luterilaisen seurakunnan pastoriksi. Hän palveli tässä virassa 30 vuotta, kunnes väistyi ryhtyen samalla seurakunnan apulaispastoriksi.


title: H. C. Schwan

text: Tämän ohessa hän toimi useissa tehtävissä, kuten muun muassa Missouri-synodin Keski-alueen varapresidenttinä 1854-1857, Missouri-synodin varapresidenttinä 1857-1860, Keski-alueen presidenttinä 1860-1878 sekä Missouri synodin presidenttinä 1878-1899. Vuonna 1862 hän julkaisi kirjan "32 teesiä epäevankelista käytäntöä vastaan". Hän oli myös vastuussa synodin virallisen katekismuksen julkaisemisesta vuonna 1896.


title: Lyon Open

text: Lyon Open on vuosittain toukokuussa Lyonissa Ranskassa järjestettävä miesten tennisturnaus. Turnaus järjestettiin ensimmäisen kerran vuonna 2017. Turnaus kuuluu ATP World Tour 250 -sarjaan.


title: Jemenin parlamentti

text: Jemenin parlamentti (arabiaksi: Majlis) on Jemenin kaksikamarinen valtion lakeja säätävä elin.


title: Jemenin parlamentti

text: Parlamentti koostuu alahuoneesta eli eduskunnasta nimeltä edustajainneuvosto ("Majlis" "al-Nuwaab / al-Nawab / Annowab"), jossa on 301 kansanedustajaa ja ylähuoneesta nimeltä neuvoa-antava neuvosto ("Majlis al-Shura / Alshoora"), jossa on 111 jäsentä. Neuvoa antavalla neuvostolla on sananvaltaa, mutta ei valtaa tehdä päätöksiä. "Parlamentista" puhuttaessa tarkoitetaan tavallisesti vain edustajainneuvostoa.


title: Jemenin parlamentti

text: Perustuslain mukaan yli puolet 301 kansanedustajista on oltava paikalla, jotta parlamentti voi tehdä päätöksiä.


title: Jemenin parlamentti

text: Edustajainneuvoston kansanedustajat valitaan suoralla kansanvaalilla ja heidän toimikautensa on kuusi vuotta kerrallaan. Vaaleissa on käytössä yksinkertainen enemmistövaalitapa. Presidentti valitsee neuvoa-antavan neuvoston jäsenet. Neuvoa-antavan neuvoston jäsenet on tapana valita rikkaista perheistä ja vaikutusvaltaisista ryhmistä.


title: Jemenin parlamentti

text: Helmikuusta 2008 lähtien parlamentin puheenjohtajana on toiminut Jahja al-Ra'i. Pääsihteerinä toimii Abdulla Ahmed Sofan.


title: Jemenin parlamentti

text: Vuonna 2003 miesten osuus parlamentissa oli 99,7 % (300 miestä) ja naisten osuus 0,3 %. (1 nainen).


title: Jemenin parlamentti

text: Ehdolleasettumisikäraja on 25 vuotta ja ehdolle asettuvan täytyy olla lukutaitoinen ja kirjoitustaitoinen Jemenin kansalainen, jolla on "hyvä moraali". Hänellä ei saa olla suorittamatonta tuomiota moraalittomasta rikoksesta. Äänestysikäraja on 18 vuotta ja äänestävän ihmisen täytyy olla Jemenin kansalainen, joka asuu Jemenissä.


title: Jemenin parlamentti

text: Parlamentti perustettiin vuonna 1990, kun Etelä-Jemenin ja Pohjois-Jemenin parlamentit yhdistyivät.


title: Jemenin parlamentti

text: Huhtikuun 2009 (27. huhtikuuta) parlamenttivaaleja siirrettiin perustuslain muutoksella järjestettäväksi 27.huhtikuuta 2011. Vaaleja ei kuitenkaan järjetetty, vaan kansanedustajat pidensivät kauttaan uudelleen kahdella vuodella. Vaalit piti järjestää 25. helmikuuta 2014, mutta niitä siirrettiin jälleen vuodella 23. helmikuuta 2015 järjestettäviksi. Tammikuussa 2014 Kansallinen vuoropuhelukokous (NDC) pidensi kansanedustuskautta, kunnes uusi perustuslaki tulisi voimaan vuonna 2015.


title: Jemenin parlamentti

text: Helmikuussa 2015 kapinoivat huthit hajottivat parlamentin.


title: Jemenin parlamentti

text: Parlamentti (143 kansanedustajaa) kokoontui seuraavan kerran 13. elokuuta 2016 huthien hallitsemassa pääkaupunki Sanaassa. Parlamentti kokoontui sen jälkeen, kun huthit ja entisen presidentti Ali Abdullah Salehin johtama Yleinen kansankokous-puolue olivat nimittäneet Ylimmän poliittisen neuvoston hoitamaan Jemenin asioita ja torjuivat Yhdistyneiden kansakuntien ehdotuksen rauhansuunnitelmaksi. Parlamenttirakennusta vartioivat Salehille uskolliset aseistetut joukot. Kaikki kokoontuneet kansanedustajat kannattivat luottamuslausetta Ylimmälle poliittiselle neuvostolle. Huthien syrjäyttämä presidentti Abdrabuh Mansur Hadi ei pitänyt kokoontumisesta, vaan kutsui sitä perustuslain loukkaukseksi ja rangaistavaksi rikokseksi. Hänen mukaansa kokoontuneen parlamentin toiminnalla ei ole laillisia vaikutuksia, eikä sen päätöksiä voida toimeenpanna.


title: Eero Pokela

text: Eero Pokela (s. 7. kesäkuuta 1944 Sievi) on suomalainen Oulussa asuva kirjailija.


title: Eero Pokela

text: Sievissä syntynyt Pokela on asunut Oulussa vuodesta 2000. Hän on työskennellyt Osuuspankin ja Kansaneläkelaitoksen palveluksessa ja toiminut Rautaruukin koulutus- ja viestintätehtävissä, samoin kuin useiden eri lehtien päätoimittajana. Hänelle myönnettiin kirjailijaprofessorin arvonimi vuonna 2014 tunnustuksena työstään.


title: Eero Pokela

text: Pokela on kirjoittanut useita romaaneja ja näytelmiä, tehnyt musiikkisanoituksia ja toimittanut Eija Malmbergin kanssa Rautaruukin Oulaisten tehtaan historiikin "Rautaruukki, Oulaisten tehdas 20 vuotta" (1997) ja Tiina Ullvén-Putkosen kanssa Hilja-Kyllikki Hakkaraisen musitelmat "Koivuneuvos Hilja-Kyllikki Hakkaraisen elämä sahayrittäjänä Jumalan johdatukseen luottaen" (2014). Hänen teoksiaan ovat:


title: Ursula Franklin

text: Ursula Franklin (16. syyskuuta 1921 – 22. heinäkuuta 2016) oli Saksassa syntynyt kanadalainen metallurgian ja materiaalitieteen professori. Näiden tieteenalojen lisäksi hän oli kehittämässä fysikaalisia menetelmiä arkeologisten kohteiden iän määrittämiseksi, ja tutki teknologian sosiaalisia vaikutuksia. Franklin oli myös vakaumuksellinen pasifisti, feministi ja kveekari.


title: Ursula Franklin

text: Franklin syntyi Münchenissä Saksassa ja aloitti opintonsa Berliinissä. Natsien valtaan nousu keskeytti hänen opintonsa, ja hän joutui työleirille 18 kuukaudeksi. Vapauduttuaan hän jatkoi opintojaan, väitteli vuonna 1948 kokeellisesta fysiikasta ja lähti Kanadaan tekemään väitöstyön jälkeisiä opintojaan. Hän aloitti työskentelyn Toronton yliopiston metallurgian ja materiaalitieteen laitoksella vuonna 1967, ja sai professorin viran vuonna 1973. Franklin julkaisi yli 70 tieteellistä artikkelia ja useita kirjoja.


title: Louise Bryant

text: Louise Bryant (5. joulukuuta 1885 – 6. tammikuuta 1936) oli yhdysvaltalainen toimittaja, kirjailija ja feministi. Hän raportoi amerikkalaisiin lehtiin Venäjän vallankumouksesta matkustellessaan Venäjällä toisen aviomiehensä John Reedin kanssa.


title: Louise Bryant

text: Bryant syntyi Nevadassa ja opiskeli Oregonissa. Hän meni naimisiin portlandilaisen hammaslääkärin Paul Trullingerin kanssa, ja tutustui tämän vasemmistolaisystäviin. Hänestä tuli aktiivinen Oregonin naisten äänioikeutta ajavassa liikkeessä vuonna 1912.


title: Louise Bryant

text: Tutustuttuaan John Reediin Bryant erosi Trullingerista ja muutti Reedin kanssa New Yorkin Greenwich Villageen. He matkustivat Venäjälle 1917. Bryant kirjoitti matkakokemuksista kirjan "Six Red Months in Russia".


title: Louise Bryant

text: Reed kuoli vuonna 1920, ja Bryant jatkoi toimittajan uraansa. Hän haastatteli aikansa kuuluisuuksia Enver paššasta Benito Mussoliniin. Hän meni kolmannen kerran naimisiin vuonna 1923, sai tyttären, mutta menetti tämän huoltajuuden kitkerässä avioerossa vuonna 1930.


title: Louise Bryant

text: Vuoden 1981 elokuvassa "Punaiset" Bryantin hahmoa esitti Diane Keaton.


title: Jyrki Könnömäki

text: Jyrki Könnömäki on suomalainen freelancenäyttelijä. Könnömäki on muun muassa esiintynyt televisiomainoksissa 1990-luvun alusta 2010-luvun alkuun, televisiosarjoissa "Salatut elämät" ja "Paholaisen tytär" sekä Arttu Wiskarin "Sirpa"-kappaleen musiikkivideolla.


title: Lehtisaaret

text: Lehtisaaret on kolmen saaren ryhmä Espoon Suvisaariston kaakkoisosassa. Siihen kuuluu Iso Lehtisaari, Pieni Lehtisaari ja Sumparen. Maankohoamisen myötä saaret ovat kasvaneet lähes kiinni toisiinsa.


title: Lehtisaaret

text: Pieni Lehtisaari sijaitsee Ison Lehtisaaren itäpuolella, saaria yhdistää kapea silta. Sumparen puolestaan sijaitsee Ison Lehtisaaren kaakkoispuolella. Muutaman kymmenen metrin päässä Ison Lehtisaaren lounaisrannalta sijaitsee kaksi pikkusaarta: Lilla Grötholmen ja Stora Grötholmen. Joitakin satoja metrejä Isosta Lehtisaaresta lounaaseen sijaitsee Gåsgrund, jonne kulkee kesäisin yhteysalus. Kilometrin verran Pienestä Lehtisaaresta itäkoilliseen sijaitsee Torra Lövö, joka on Gåsgrundin lailla Espoon kaupungin ulkoilusaari.


title: Lehtisaaret

text: Ison Lehtisaaren keskiosassa on laaja pirunpelto. Saaren sisäosan metsät ovat vanhoja, ne edustavat sekä rehevää käenkaali-mustikkatyypin kangasta että karua kalliometsää. Alueella on paikka paikoin suuria siirtolohkareita. Ison ja Pienen Lehtisaaren välinen salmi eli Flada on maankohoamisen seurauksena muuttunut merenlahdeksi. Flada on tätä nykyä tavanomaista maatuvaa, ruovikoitunutta merenlahtea tervaleppävyöhykkeineen.


title: Lehtisaaret

text: Lehtisaarilla oli jonkin verran virolaisasutusta 1700-luvun jälkipuoliskolla. Pienen Lehtisaaren länsiosassa on kalliokaiverrus muistona 1750-luvulla alueelle muuttaneista virolaisista. Ison Lehtisaaren ruotsalainen nimi, (Stora) Löv-ö, on varsin tyypillinen saaren nimi Uudellamaalla. Sen kirjoitusasu on vaihdellut 1560-luvulta alkaen: Lövön, Löfföön, Löföö ja Stor Löfö. Sumparenin varhaisin kirjoitusasu puolestaan on Såmper, nimen alkuperä saattaa olla kalasumpuissa ja kalakaupassa.


title: Lehtisaaret

text: Pienessä Lehtisaaressa sijaitsee arkkitehti Karl Lindahlin 1910 suunnittelema Villa Zilliacus. Sumparenissa toimi 1960-luvulle asti Tuomelan pienveneveistämö. Lehtisaarten ympäristössä on muutamia hylkyjä, kuten alkuvuodesta 1961 uponnut jahti Alexandra. Saarilla kuvattiin 1960-luvun puolessavälissä osa Jörn Donnerin ohjaamasta elokuvasta "Täällä alkaa seikkailu".


title: SBT PaPo

text: SBT PaPo eli Salibandy Team Parkanon Ponteva on parkanolainen salibandyseura, jonka miesten edustusjoukkue pelaa III-divisioonassa ja naisten joukkue II-divisioonassa. SBT PaPolla on juniorijoukkueita B-, C-, D- ja E-junioreissa sekä miesten kakkosjoukkue VI-divisioonassa. Vuonna 2018 SBT PaPo oli Suomen 63. suurin salibandyseura 234:llä lisenssipelaajalla. Seuran jäsenmäärä on kasvussa ja kasvua tapahtuu joka vuosi muutamalla kymmenellä pelaajalla.


title: SBT PaPo

text: PaPo:n miesten joukkue pelaa kaudella 2018-2019 III-divisioonaa tiputtuaan kaudella 2016-2017 sinne II-divisioonasta. Miehillä on myös kakkosjoukkue, joka pelaa VI-divisioonaa.


title: SBT PaPo

text: PaPo:n naisten joukkue pelaa kaudella 2018-2019 II-divisioonaa noustuaan sinne kauden 2017-2018 päätteksi. Naisten joukkueessa pelaa paljon seuran tyttöjunioreita, mutta rungon joukkueelle luo kokeneemmat pelaajat.


title: SBT PaPo

text: SBT PaPolla on tällä hetkellä (2018) kymmenen seurajoukkuetta, jotka pelaavat Salibandyliiton alaisia sarjoja. Seurajoukkueiden lisäksi PaPolla on kolme salibandykerhoa, joissa liikkuu lähes 70 nuorta salibandyn harrastajaa.PaPn:n tunnuksena toimii urheiluseura Parkanon Pontevan puoli seppele -tunnus, jonka sisällä lukee Pa-Po-lyhenne. SBT PaPolla on myös salibandyjaoston oma tunnus, jossa kahtia jaettuun vaakunaan on sijoitettu PaPo:n tunnuksen lisäksi salibandypallo sekä Parkanon vaakunassakin oleva mänty. Salibandyjaoston tunnusta on käyttänyt pelkästään seuran miesten edustusjoukkue.


title: SBT PaPo

text: SBT PaPo:n joukkueet käyttävät peliasuinaan virallisissa otteluissa joko musta-punaista tai koko mustaa väritystä. SBT PaPo on käyttänyt alkuperäisin kelta-mustaa väritystä peliasuissaan. Tästä värityksestä kuitenkin luovuttiin, kun suomalainen salibandyvalmistaja Fat Pipe teki yhteistyösopimuksen SBT PaPon kanssa.


title: SBT PaPo

text: SBT PaPo pelaa kotiottelunsa Parkanon Urheilutalossa, joka sijaitsee Parkanon vesitornin juurella. Parkanon Urheilutalo on rakennettu vuonna 1978 ja peruskorjattu vuonna 2000. Urheilutalolla on aiemmin ollut parkettilattia, mutta nykyään alustana toimii parketin päälle asennettu Taraflex-muovimatto. Parkanon Urheilutalo vetää noin 300 katsojaa salibandyotteluissa.


title: Kirjuri

text: Kirjuri on henkilö, joka hoitaa kirjoitustöitä ja sitä vastaavia töitä. Kirjurin ammatilla viitataan etenkin aikaan ennen kirjapainon keksimistä, jolloin käsikirjoitukset täytyi vielä kopioida käsin. Kirjurin työhön on historian aikana kuulunut käsikirjoitusten kopioimisen lisäksi myös muun muassa erilaisten lakidokumenttien laatimista sekä seinäkaiverrusten ja -maalausten piirtämistä.


title: Kirjuri

text: Kirjurin kynä saattoi olla materiaaliltaan ruokoa, sulkaa tai metallia. Muste valui onton kynän sisältä sen kärkeen. Metallinen kynä oli kestävä ja tarkka etenkin ohuiden viivojen piirtämisessä, mutta sulkakynä ja ruokokynä voitiin leikata kirjurin toiveiden mukaiseksi. Kynän leikkaamisen lisäksi kirjuri saattoi käyttää kynäveistään raaputtamaan tekemänsä virheet pois. Kirjoitusjäljen laatui riippui paljon pergamentin laadusta.


title: Kirjuri

text: Babyloniassa kirjurin koulutukseen kuului sumerin ja akkadin kielten kirjoittaminen nuolenpääkirjoituksella sekä kirjeiden, sopimusten ja tilikirjojen käytäntöjen opettelu. Kirjureita suojeli jumalatar Nisaba, myöhemmin jumala Nabu, jonka symboli oli ruo’osta leikattu piirrin, jolla nuolenpäämerkkejä kirjoitettiin pehmeisiin savitauluihin.


title: Kirjuri

text: Muinaisessa Egyptissä kirjurin ammatti oli arvostettu ja tarjosi taitavalle kirjurille uralla etenemisen mahdollisuuksia. Kirjuri käytti kivistä tai puista palettia, jolla oli punainen ja musta mustekivi, nahkainen kassi tai astia vedelle, sekä kokoelma ruokokyniä. Väripigmentit saatiin erilaisista mineraaleista, joita sekoitettiin sideaineisiin. Värin kirjuri levitti siveltimillä. Paperi valmistettiin papyruksesta. Jotkut kirjurit erikoistuivat piirtämiseen. Seinäkirjoituksia tehteässä nuorempi piirtäjä teki seinälle luonnoksen punaokralla ja vanhempi piirtäjä viimeisteli sen mustalla värillä. Piirtäjät käyttivät 18 × 18 -ruudukkoa asemoidakseen piirrostensa osat. Lopuksi kuvat veistettiin kohokuviksi ja maalattiin.


title: Kirjuri

text: Kirjurinuralle lähtivät Egyptissä yleensä vain kirjurien pojat, joskus myös tyttäret. Kirjurit kävivät kirjurikoulun, jossa he opettelivat lukemaan ja kirjoittamaan hieroglyfejä ja hieraattista kirjoitusta. Oppilaat harjoittelivat papyruksilla, vanhoilla astioilla tai kalkkikiven palasilla. Kirjurikoulu kesti neljästä viiteen vuotta.


title: Kirjuri

text: Entisaikojen juutalaiset kirjurit kirjoittivat esimerkiksi Toora-kääröjä, tefillin-kirjoituksia, mezuzoja ja avioerosopimuksia. Tooraa kopioivat kirjurit käyttivät oppaanaan kirjaa nimeltä "Tikkun Soferim", jossa oli Tooran tekstin lisäksi ohjeet esimerkiksi kirjainten koristeluun ja osioiden välistyksiin. Toora-kirjurin oli otettava rituaalinen kylpy ennen työn aloittamista. Talmudisena aikana kirjureille maksettiin huonosti, jotta he eivät rikastuisi ja lopettaisi tärkeää työtään. Juutalaisen lain mukaan kirjurin palkan maksoi se osapuoli, joka hyötyi kaupasta enemmän.


title: Kirjuri

text: Rooman valtakunnan myöhäisaikana ja keskiajan alussa kirjurin työ muuttui maallisesta työstä munkkien työksi. Parhaat kirjurit olivat luultavasti varhaisteini-ikäisiä poikia, sillä työssä vaadittiin erinomaista näköä sekä kykyä kestää hyvin tylsää ja yksitoikkoista uurastamista ilman että kirjoitusjälki heikkeni väsymyksen johdosta.


title: Kirjuri

text: Luostarien kirjurit työskentelivät koko valoisan ajan aamusta iltaan kopioiden luostarin kirjastonhoitajalta saamiaan tekstejä mekaanisesti ilman omaa älyllistä panosta. Koska kirjurien ei edes tarvinnut ymmärtää kopioimaansa tekstiä tai osata sen kieltä kunnolla, kopioihin tuli paljon virheitä. Joskus kirjurit myös tietoisesti korvasivat itselleen tuntemattoman sanan tutummalla mutta väärällä sanalla. Tauolta palaava kirjuri saattoi jatkaa kopiointia väärästä paikasta, jolloin kokonaisia lauseita tai kappaleita jäi kopioimatta.


title: Tero Liimatainen

text: Tero Liimatainen (s. 17. joulukuuta 1995) on suomalainen jääpalloilija. Hän edustaa Bandyliigassa pelaavaa Veiterää. Pelipaikaltaan Liimatainen on keskikentän ja hyökkäyksen pelaaja.


title: Tero Liimatainen

text: Liimatainen aloitti Bandyliigauransa kaudella 2013-14.


title: Tero Liimatainen

text: Tero Liimatainen on pelannut myös kaukalopalloa Lauritsalan Visan joukkuessa. Hänet on valittu kaksi kertaa, 2016 ja 2017, TUL:n parhaaksi kaukalopalloilijaksi,


title: Tero Liimatainen

text: Seurajoukkueissa


title: Isolde Holderied

text:
Isolde Holderied (s. 7. marraskuuta 1966 Oberammergau, Saksan liittotasavalta) on uransa päättänyt saksalainen ralliautoilija. Hän oli yksi harvoista säännöllisesti rallin MM-sarjaan osallistuneista naiskuljettajista. Hän osallistui uransa aikana 24 MM-osakilpailuun ja 38 EM-osakilpailuun. MM-sarjassa hän ajoi pisteille vain Argentiinan rallissa 1994 sekä Monte Carlo -rallissa 1995. EM-sarjassa hän kirjasi kahdeksan palkintopallisijaa ja voiton vuoden 1993 Ala-Saksin rallista. MM-sarjassa vuosina 1993–1995 hänen kartanlukijanaan toimi ruotsalainen Christina Thörner.
Aktiiviuransa jälkeen Holderied on osallistunut 2012 ja 2014 Saksan MM-ralliin 0-auton kuljettajana.


title: Ciriaco de' Pizzicolli

text: Cyriacus Anconalainen ("it." Ciriaco de' Pizzicolli, 31. heinäkuuta 1391 – 1453/55) oli paljon matkustanut italialainen humanistioppinut ja antikvaristi. Cyriacus oli syntyisin rikkaasta anconalaisesta kauppiassuvusta. Häntä on kutsuttu arkeologian isäksi.


title: Nadia Murad

text: Nadia Murad Basee Taha (, ; s. 1993 Kojo, Irak) on Irakin jesideihin kuuluva ihmisoikeusaktivisti. Isis ryösti hänet elokuussa 2014, ja hän joutui seksiorjaksi usealle miehelle. Hän onnistui pakenemaan kolmen kuukauden päästä, ja seuraavana vuonna hän pääsi pakolaisena Saksaan. Murad on sen jälkeen toiminut kansainvälisesti kansanmurhan ja ihmiskaupan uhrien puolesta. Hän on YK:n huumausaine- ja rikosasioidentoimiston hyvän tahdon lähettiläs, ja hänet on palkittu muun muassa Saharov-palkinnolla ja Nobelin rauhanpalkinnolla.


title: Nadia Murad

text: Nadia Murad kasvoi suuressa jesidiperheessä. Hänellä oli kahdeksan veljeä ja kaksi siskoa. Perheen isä kuoli vuonna 2003, ja Nadia oli erityisen läheinen vanhimman veljensä kanssa. Perhe asui Kojossa pienessä talossa ja kasvatti viljaa sekä kotieläimiä. Lukioikäisenä Nadia suunnitteli valmistuttuaan perustavansa kauneussalongin.


title: Nadia Murad

text: Isis valtasi 14. elokuuta 2014 Muradin kotikylän Kojon. Jesidit olivat Isisin kansanmurhan kohteena, koska järjestö piti jesidejä vääräuskoisina polyteisteinä. Taistelijat käskyttivät 15. elokuuta kyläläiset paikalliselle koululle. He erottivat miehet naisista ja tappoivat miehet kylän laitamilla. Ammuttuihin kuului myös viisi Muradin veljistä sekä hänen äitinsä.


title: Nadia Murad

text: Jesidinaisia pahoinpideltiin ja pakotettiin Isisin seksiorjiksi. Taistelijat ostivat naisia, raiskasivat heitä ja lopulta kyllästyttään laittoivat takaisin myyntiin. Murad oli kolmen kuukauden aikana usean miehen omistuksessa. Hän oli jo todella heikossa kunnossa, kun eräs mosulilainen autonkuljettaja osti hänet. Mies ei ilmeisesti uskonut Muradin pystyvän enää pakenemaan ja unohti lukita ovensa jätettyään hänet yksin kotiinsa. Murad pakeni talosta ja pystyi niqabissa hyvin soluttautumaan katukuvaan. Hän uskaltautui tuntemattoman perheen ovelle. Muslimiperhe auttoi hänet pois Mosulista.


title: Nadia Murad

text: Murad pääsi Mosulista Dahukin pakolaisleirille, johon myös hänen siskonsa pääsivät myöhemmin. Karulta pakolaisleiriltä Murad muutti seuraavana vuonna siskojensa kanssa Saksaan. Saksaan hänet johdatti Baden-Württembergin osavaltion aloittama kampanja, jossa tarjottiin turvapaikkaa Isisin väkivaltaisuuksista selvinneille, joista useimmat olivat jesidinaisia ja -lapsia.


title: Nadia Murad

text: Murad todisti joulukuussa 2015 kokemuksistaan YK:n turvallisuusneuvoston ensimmäisessä ihmiskauppaa käsitelleessä kokouksessa. YK:n huumausaine- ja rikosasioidentoimisto UNODC nimesi hänet syyskuussa 2016 ensimmäiseksi ihmiskaupan uhrien ihmisarvon hyvän tahdon lähettilääksi. Lähettiläänä hän osallistuu maailmanlaajuisesti ja paikallisesti ihmiskaupan uhrien puolesta puhumiseen.


title: Nadia Murad

text: Syksyllä 2016 Murad perusti Nadia’s Initiativen auttaakseen kansanmurhien, verilöylyjen ja ihmiskaupan uhreja. Muradia avustaa ihmisoikeusasianajaja Amal Clooney, ja he ovat yhdessä saaneet YK:n aloittamaan jesidien kansanmurhan tutkimisen.


title: Nadia Murad

text: Euroopan neuvoston parlamentaarinen yleiskokous myönsi lokakuussa 2016 Muradille Václav Havel -ihmisoikeuspalkinnon ja Euroopan parlamentti joulukuussa 2016 Saharov-palkinnon. Marraskuussa 2018 hänelle myönnettiin Nobelin rauhanpalkinto.


title: Nadia Murad

text: Murad on kirjoittanut kokemuksistaan muistelmat. "Viimeinen tyttö" julkaistiin vuonna 2017.


title: Kapriisi (kuvataide)

text: Kapriisi ( ’oikku, mielijohde’) on mielikuvituksellinen ja yllättävä aihe kuvataiteessa. Kapriisi oli muodissa rokokoon aikana. Kapriisi tarkoittaa arkkitehtonista fantasiaa, jossa yhdistetään rakennuksia, arkeologisia raunioita ja muita arkkitehtonisia elementtejä mielikuvituksellisin ja usein fantastisin yhdistelmin, ja niissä saattaa olla staffaaseja. Kapriisit kuuluvat maisemamaalauksiin. Sanaa käytetään usein myös muista taideteoksista, joissa on aavistus fantasiaa.


title: Kapriisi (kuvataide)

text: Dekoratiivisten arkkitehtuurimaalausten edeltäjiä voi löytää Italian 1500-luvun maalaustaiteesta, ja erityisesti niistä arkkitehtuurin ympäristöistä, joita maalattiin suurikoisina freskoina ja kattokoristeina, jotka tunnettiin nimellä "quadratture". Nämä arkkitehtuurin osat saavuttivat huomattavan aseman 1600-luvun maalaustaiteessa ja niistä tuli staffliamaalauksen oma aihe.


title: Kapriisi (kuvataide)

text: Lajin varhaisia harjoittajia, jotka saivat aikaan genren suosion 1600-luvun puolen välin Roomassa olivat muun muassa Alessandro Salucci ja Viviano Codazzi. Nämä taiteilijat edustavat kahta eri lähestymistapaa genreen: Codazzin kapriisit olivat realistisempia kuin Saluccin, joka osoitti enemmän luovuutta ja vapautta lähestyessään sellaista Rooman monumenttien uudelleen järjestelyä, joka sopi hänen sommitteluteemoihinsa. Agostino Tassin "quadratture" freskot (illusionistiset kattomaalaukset) ja Claude Lorrain sekä Herman van Swaneveltin Roomassa näkemät urbaanit näkymät ovat saattaneet innostaa Viviano Codazzia aloittamaan maalaamaan kapriiseja.


title: Kapriisi (kuvataide)

text: Lajin teki täydelliseksi Marco Ricci (1676–1730), mutta sen parhaiten tunnettu edustaja oli taiteilija Giovanni Paolo Pannini (1691–1765). Tyyliä laajensi 1740-luvulla Canaletto "vedute ideali" -etsauksissaan, sekä Piranesin teokset sekä hänen jäljittelijänsä.


title: Kapriisi (kuvataide)

text: Myöhempiä esimerkkejä ovat Charles Robert Cockerellin maalaus "A Tribute to Sir Christopher Wren and A Professor's Dream" ja Joseph Gandyn "Public and Private Buildings Executed by Sir John Soane" (1818). Taiteilija Carl Laubin on maalannut lukuisia moderneja kapriiseja näiden teosten muistoksi.


title: Kapriisi (kuvataide)

text: Kapriisi-sanaa voidaan käyttää laajemmin teoksista, joissa on voimakas panos fantasialla. Gianbattista Tiepolon "Capricci", vaikuttava etsaussarja (tehty luultavasti 1730-luvulla, julkaistu 1743) pelkisti arkkitehtoniset elementit klassisten patsaiden ja raunioiden möhkäleiksi, joiden joukossa on ihmisyhmiä, joka koostuvat eksoottisten ja tyylikkäiden sotilaiden, filosofien ja kauniiden nuorten ihmisten hahmoista, jotka harjoittavat arvoituksellisia toimiaan. Näillä teoksilla ei ole yksilöllisiä otsikoita, jotka auttaisivat niiden selittämistä, niiden tunnelma ja tyyli ovat kaikki kaikessa. Myöhemmin sarjaa kutsuttiin nimellä "Scherzi di fantasia" – Fantastisia luonnoksia. Hänen poikansa Domenico Tiepolo oli eräs näitä vedoksia jäljitellyt taiteilija ja käytti tätä termiä teostensa nimissä.


title: Kapriisi (kuvataide)

text: Goyan kahdeksankymmenen vedoksen sarja "Los Caprichos", ja viimeinen vedosten ryhmä sarjassa "Sodan tuhot", joita hän kutsui nimellä "caprichos enfáticos" (empaattiset kapriisit) ovat kaukana sanan tavallisesti viitaamaan iloiseen fantasiaan. Ne perustuvat Tiepolon henkilöryhmien formaattiin, jotka siinä on tuotu aikansa Espanjan elämästä, ja ovat sarja raakoja satiireja ja kommentteja sen absurdiudesta, joita lyhyet teosten nimet vain osittain selittävät.


title: Louise Aitken-Walker

text:
Louise Aitken-Walker (s. 21. tammikuuta 1960) on uransa lopettanut brittiläinen ralliautoilija. Aitken-Walker oli yksi harvoista naispuolisista rallikuljettajista, joille maksettiin ajamisesta. Aitken-Walker kilpaili MM-sarjassa pääasiallisesti vain kotimaansa RAC-rallissa mutta kaudella 1990 hän kiersi ruotsalaisen kartanlukijansa Christina Thörnerin kanssa seitsemän MM-rallia ajokkinaan etuvetoinen Opel Astra GSI. Kauden päättäneestä RAC-rallista tuloksena oli yleiskilpailun 17. sija ja luokan A7 voitto.
Seuraavan vuoden RAC-ralliin, joka jäi myös hänen uransa viimeiseksi, Aitken-Walker sai ensi kertaa alleen nelivetoisen A-ryhmän Ford Sierran. Pari Aitken-Walker ja Thörner tulivat maaliin yleiskilpailun 10. sijalla, mikä oli myös Aitken-Walkerin paras sijoitus MM-ralleissa.


title: Jaakko Ohtonen

text: Jaakko Ohtonen (s. 25. elokuuta 1989 Oulu) on suomalainen näyttelijä.


title: Jaakko Ohtonen

text: Ohtonen opiskeli Voionmaan opiston elokuvanäyttelijälinjalla 2008–2009. Sen jälkeen hän opiskeli Tampereen yliopiston näyttelijäntyön laitoksella ja valmistui teatteritaiteen maisteriksi 2015. Valmistuttuaan hän on työskennellyt vapaana näyttelijänä. Ryhmäteatteri Meriteatterissa Ohtonen aloitti 2015. Ohtonen on näytellyt myös Tampereen Teatterissa ja ryhmäteatteri Siperiassa.


title: Jaakko Ohtonen

text: Valkokankailla Ohtonen nähtiin jo opiskeluaikanaan. Hänellä oli sivurooli draamaelokuvassa "Väärät juuret" vuonna 2009. Yle TV2:n draamakomediassa "Mun ainoot 30 minsaa" Ohtosella oli Mikon rooli. Draamakomediassa "Klikkaa mua" hänellä oli yhden jakson rooli Kekenä.


title: Ruotsin kirjallisuus

text: Ruotsin kirjallisuus on ruotsalaista tai ruotsin kielellä kirjoitettua kirjallisuutta. Ruotsinkielinen kirjallisuus käsittää myös suomenruotsalaisen kirjallisuuden.


title: Ruotsin kirjallisuus

text: Ruotsin kirjallisuuden historia alkaa riimukivistä. "Rökstenen"-riimukiven muinaisskandinaavisia kaiverruksia pidetään kirjallisena teoksena, jonka tarkoituksena on ollut tallentaa pohjoismaista mytologiaa. Vanhimmat ruotsiksi kirjoitetut tekstit ovat keskiaikaiset maakuntalait, jotka kirjoitettiin 1200-luvulla ja 1300-luvun alussa. Keskiajalla lähes kaikki kirjallisuus liittyi uskontoon ja oli kirjoitettu latinaksi. Ruotsin vanhin lähdeteos on "Eerikinkronikka".


title: Ruotsin kirjallisuus

text: Renessanssin kirjallisuus vallitsi Ruotsissa 1600-luvulla. Ensimmäinen ruotsinkielinen romaani, Urban Hjärnen "Stratonice", julkaistiin 1665–1668. Georg Stiernhielm kirjoitti ensimmäisen merkittävän ruotsinkielisen runokokoelman. Samaan aikaan näiden kanssa toimi Lars Wivallius, ja Lasse Lucidor tuli hieman myöhemmin. Asiaproosan tärkein edustaja tuohon aikaan oli Olof Rudbeck vanhempi, joka "Atlanticallaan" teki tunnetuksi suurruotsalaisen goottilaisen historiankirjoituksen. Kustaa III edisti kulttuuria monella tapaa, muun muassa perustamalla Ruotsin Akatemian.


title: Ruotsin kirjallisuus

text: Ruotsalainen romantiikka lähti liikkeelle "Auroraförbundet"-kirjallisuusseurasta. Liikkeellepanijoihin kuului P. D. A. Atterbom, johon vaikutti vahvasti Friedrich von Schellingin filosofia. Omana aikanaan vähemmän tunnettuja mutta myöhemmin arvostettuja henkilöitä ovat Stagnelius ja Clas Livijn. Gööttiläinen liitto edusti kansallisromanttisempaa suuntausta, jonka tunnetuimmat edustajat ovat Esaias Tegnér ja Erik Gustaf Geijer. Ruotsin romantiikan keskeisen kirjallisen tuotannon on tehnyt Carl Jonas Love Almqvist. Muun muassa Almqvistin romaani "Det går an" (suom. Käy laatuun) ja muut proosatekstit ovat olleet uraauurtavia kirjalliselle realismille. Suomessa taas vaikutti Johan Ludvig Runeberg.


title: Ruotsin kirjallisuus

text: August Strindberg hallitsi ruotsinkielistä kirjallista kenttää 1880-luvulta eteenpäin aina kuolemaansa saakka. Hän oli yksi ensimmäisistä, jotka toivat kirjallisen naturalismin Ruotsiin. Häntä pidetään yhtenä Ruotsin tärkeimmistä kirjailijoista muun muassa töillään "Punainen huone" ja "Neiti Julie". Stringberg kirjoitti sekä proosaa että runoutta, mutta on kansainvälisesti parhaiten tunnettu näytelmistään.


title: Ruotsin kirjallisuus

text:
Aikakauden muita merkittäviä kirjailijoita olivat Albert Ulrik Bååth, Fredrika Bremer, Emilie Flygare-Carlén ja Ola Hansson. Selma Lagerlöf opetti lapsille Ruotsin maantiedettä teoksellaan "Peukaloisen retket villihanhien seurassa". Verner von Heidenstam erosi naturalismista ja realismista ja kirjoitti sen sijaan romantiikasta, individualismista ja sensualismista. Uusi kirjallinen aikakausi saapui Ruotsiin Gustaf Frödingen esikoisteoksen "Guitarr och dragharmonika" (1891) myötä. Muita aikakauden uusromantikkoja ja symbolisteja ovat Hjalmar Söderberg, Bo Bergman, Axel Wallengren (myös salanimellä Falstaff, fakir), Sven Lidman ja Sigurd Agrell.
Ruotsalainen runous sai vahvoja vaikutteita modernismista: sen muoto hylkäsi kaikki runomitat ja muuttui kokeilevaksi ja epäsäännölliseksi. Modernismiin lasketaan kuuluvaksi Pär Lagerkvist, Edith Södergran, Karin Boye, Stig Dagerman ja Artur Lundkvist. Ruotsalaisessa 1900-luvun kirjallisuudessa on paljon kirjallisuutta, joka kuvaa alempia yhteiskuntaluokkia, erityisesti maaseudun väestöä. Maataloustyöstä kirjoittava kirjailijaryhmä "Statarskolan" oli poliittiisesti räjähdysaltis. Monet ruotsalaisista työläiskirjailijoista olivat itseoppineita, esimerkiksi Ivar Lo-Johansson. Vilhelm Moberg on ehkä tunnetuin tästä kirjailijaryhmästä, jonka eturintamaan kuuluvat Eyvind Johnson, Harry Martinson, Moa Martinson, Per Anders Fogelström, Jan Fridegård ja Jarl Sjöblom.


title: Ruotsin kirjallisuus

text: Yhteiskunnan poliittinen aktivismi lisääntyi 1960-luvulla, ja dokumenttiromaani sai tärkeän roolin. Jan Myrdal toi esiin käsitteen ”raporttikirja”, ja P. C. Jersild kuvasi tutkimusta, sairaanhoitoa ja byrokratiaa. Astrid Lindgren saavutti suurta kansainvälistä menestystä romanttisilla ja lapsirakkailla kertomuksillaan Peppi Pitkätossusta ja Ronja Ryövärintyttärestä. Lindgren on yksi maailman luetuimmista kirjailijoista ja on lukijakunnallaan ylivoimaisesti suurin ruotsalaisen kirjallisuuden symboli. Myös nykyajan dekkarikirjailijat Sjöwallista ja Wahlööstä Jan Guillouhin ja Henning Mankelliin ovat saaneet suurta menestystä ulkomailla.


title: Chevrolet Uplander

text: Chevrolet Uplander on tila-auto jota yhdysvaltalainen Chevrolet valmisti vuosina 2004–2008. Autoa koottiin Doraville Assembly -tehtaalla, Doravillen kaupungissa, Georgiassa, Yhdysvalloissa. Uplander korvasi Chevrolet Venturen, jonka valmistus päättyi 2005.


title: Chevrolet Uplander

text: Autoa myytiin Yhdysvalloissa, Kanadassa, Chilessä, Meksikossa, Euroopassa ja Lähi-Idässä.


title: Korkolaskenta

text: Tämä artikkeli käsittelee koron laskemista.


title: Korkolaskenta

text: Korkokanta tarkoittaa prosenttilukua, joka ilmoittaa, montako prosenttia pääoma kasvaa korkojakson aikana.


title: Korkolaskenta

text: Korkojakso tarkoittaa ajanjaksoa, jolta korkokannan ilmoittama korko lasketaan.


title: Korkolaskenta

text: Korkojakso on tavallisesti yksi vuosi. Tällöin puhutaan myös "vuosikorosta". Tämän artikkelin laskuesimerkeissä tarkoitetaan nimenomaan vuosikorkoa.


title: Korkolaskenta

text: Eri yhteyksissä on käytössä kaksi tapaa korkojen laskemiseksi, "yksinkertainen korko" ja "koronkorko". Lyhyellä aikavälillä nämä eivät juuri eroa toisistaan, mutta tarpeeksi pitkällä aikavälillä ero kasvaa erittäin suureksi. Käytännön velkasuhteisiin sovelletaan Suomessa yksinkertaisen koron laskentaa. Korko maksetaan yleensä vähintään vuosittain. Kun vuotuista korkoa ei suoriteta käytetään Korkoa korolle -laskelmia esim. pitkäaikaisia investointeja arvioitaessa.


title: Korkolaskenta

text: Yksinkertaista korkoa käytettäessä korkoa kertyy vain jäljellä olevalle lainapääomalle. Tällöin kertyvä korko on suoraan verrannollinen laina-ajan pituuteen.


title: Korkolaskenta

text: Yksinkertaista korkoa laskettaessa korko formula_1 lasketaan kaavasta


Korkolaskenta


title: Korkolaskenta

text: missä "k" on jäljellä oleva pääoma, "p" vuotuinen korkokanta prosentteina ja "t" aika vuosina.


title: Korkolaskenta

text:
Jos korkoaika "t" on lyhempi kuin yksi vuosi, on eri yhteyksissä käytössä kolme hieman eri tulokseen johtavaa tapaa, joilla aikaväli eli "korkopäivien" lukumäärä muunnetaan vuoden murto-osiksi. Erot tapojen välillä johtuvat siitä, etteivät kaikki kuukaudet ole yhtä pitkät. Eri tavat ovat:
Aikavälin alkupäivältä ei makseta korkoa, mutta kylläkin loppupäivältä.


title: Korkolaskenta

text: Suomessa oli saksalainen tapa aikaisemmin yleisesti käytössä, mutta nykyisin aikavälin todelliseen pituuteen perustuva englantilainen tapa on sen enenevässä määrin syrjäyttänyt.


title: Korkolaskenta

text: Jos 1000 euron pääoma lainataan ajaksi 10. kesäkuuta – 25. marraskuuta, on aikavälin todellinen pituus (30-10) + 31 + 31 + 30 + 31; + 25 = 168 päivää, mutta jos jokaisen kuukauden pituus pyöristetään 30:ksi, saadaan sen laskennalliseksi pituudeksi 165 päivää. Näin ollen korkolaskussa käytettynä aikakertoimena on englantilaisen tavan mukaan 168/365, tai jos kyseessä on karkausvuosi, 168/366, ransakalaisen tavan mukaan 168/360 ja saksalaisen tavan mukaan laskettuna 165/360. Jos vuotuinen korkokanta on 6 prosenttia, maksettava korko tältä aikaväliltä on siis:


title: Korkolaskenta

text: Korkoa korolle -laskelmissa ensimmäisen vuoden jälkeen lasketaan korkoa, paitsi alkuperäiselle pääomalle, myös sen edellisinä vuosina kertyneille koroille. Tällöin korko on joka vuosi hieman edellistä suurempi, ja aikaa myöten se kasvaa eksponentiaalisesti hyvinkin suureksi. Sijoitettaessa pääoma "k" vuosikorolla "p" (prosenttia), sijoitus korkoineen ensimmäisen vuoden lopussa eli toisen vuoden alussa on


title: Korkolaskenta

text: Esimerkiksi 100 euron sijoitus 10 % (10 % = 0,10) korolla on tällöin kasvanut formula_4 = 110 euroksi.


title: Korkolaskenta

text: Toisen vuoden lopussa eli kolmannen vuoden alussa se on


title: Korkolaskenta

text: Esimerkiksi 100 euron pääoma kasvaa kahdessa vuodessa 10 %:n korolla formula_6 euroksi.


title: Korkolaskenta

text: Yleisemmin pääoma "k" on "p" prosentin korolla kasvanut "t" vuoden kuluttua arvoon formula_7. Täten jos pääomaa ei lyhennetä, kasvaa se korkoineen ja koronkorkoineen ajan funktiona eksponentiaalisesti.


title: Korkolaskenta

text:
Taulukko osoittaa, kuinka suureksi 100 euron pääoma kasvaa 1 – 20 vuoden kuluessa eri vuosikorkoprosenteilla, kun vuosittain kertyneet korot pääomitetaan kasvamaan korkoa korolle.
Laskettaessa talletukselle korkoa korolle yhä pienemmissä erissä koron pysyessä vakiona, lähestyy maksettu summa raja-arvoa. Jos korkoprosentti yhdelle erälle on "p", erien määrä vuodessa "n", alkupääoma "k", saadaan tilille kertyneen rahan määrä ajan (vuosissa) funktiona formula_8:
mikä voidaanNeperin luvun ominaisuuksien avulla sieventää muotoon:
Näin laskettua korkoa sanotaan jatkuvaksi koroksi, ja kaavoissa esiintyvää erän korkoa formula_11korkointensiteetiksi. Efektiivinen vuosikorko "K" voidaan laskea korkointensiteetistä formula_11 kaavalla
Jatkuvan koron etu verrattuna edellisiin malleihin on se, että korko voidaan laskea helposti mille talletusajalle "t" tahansa.


title: Edith Roosevelt

text: Edith Roosevelt (6. elokuuta 1861 – 30. syyskuuta 1948) oli Yhdysvaltojen presidentin Theodore Rooseveltin toinen vaimo. Hänen aikanaan presidentin vaimon ("First Lady", 'ensimmäinen nainen') roolista tuli julkinen valtiollinen tehtävä.


title: Edith Roosevelt

text: Edith Carow tunsi tulevan aviomiehensä lapsuudesta asti ja oli etenkin tämän sisaren Corinnen läheinen ystävä ja koulutoveri. Theodore Roosevelt ja hänen ensimmäinen vaimonsa Alice Lee Roosevelt olivat naimisissa vuodesta 1880 Alice Leen kuolemaan vuonna 1884 asti. Heille syntyi tytär, joka sai nimen Alice.


title: Edith Roosevelt

text: Theodore ja Edith Roosevelt menivät naimisiin vuonna 1886. Edith tuli raskaaksi häämatkalla ja keskittyi äidin rooliin.


title: Edith Roosevelt

text: Kun Theodore Roosevelt pyrki varapresidentiksi vuonna 1900, Edith pysyi sivussa kampanjasta, mutta hänellä oli näkyvä rooli virkaanastujaisissa. Puoli vuotta myöhemmin presidentti William McKinley murhattiin, ja Roosevelteistä tuli presidenttipari.


title: Edith Roosevelt

text: Monet aikaisemmatkin presidenttiparit olivat valittaneet virka-asunnon ahtaudesta, mutta Rooseveltit rakennuttivat taloon länsisiiven ("West Wing"), johon toimistotilat siirtyivät niin että vanhan osan toinen kerros jäi kokonaan presidentin perheen asuinkäyttöön. Talo sai viralliseksi nimekseen "White House", Valkoinen talo. Edith Roosevelt muokkasi talon sisustusta ja huonejärjestelyä muutenkin. Hänen silmissään talo ei ollut vain perheen koti vaan myös valtion näyteikkuna, jonka julkisten tilojen sisustus muutettiin korostamaan Yhdysvaltojen uutta suurvalta-asemaa. Edith Roosevelt keksi laittaa kaikkien presidenttien puolisoiden muotokuvat ja aikaisempina vuosikymmeninä käytetyt juhla-astiastot esille sen niiden käytävien varrelle, joiden kautta vierailijat tulevat Valkoiseen taloon.


title: Edith Roosevelt

text: Edith Roosevelt palkkasi ensimmäisenä Valkoiseen taloon tiedottajan, joka vastasi kirjeenvaihdosta ja hoiti suhteita lehdistöön. Virkaa on jatkettu myöhempien presidenttikausien aikana. Hän itse ei pitänyt haastatteluista ja valokuvattavana olemisesta ja kielsi lehtiä kuvailemasta kovin tarkkaan, millaisia asuja oli käyttänyt missäkin tilaisuudessa. Useammin olivat kuvattavina Rooseveltien viisi yhteistä lasta ja Alice, jota lehdistö kutsui "Alice-prinsessaksi".


title: Havaijin lippu

text: Havajin lippu on Yhdysvaltain Havaijin osavaltion virallinen lippu. Samaa lippua käyttivät aikoinaan myös Havaijin kuningaskunta, protektoraatti, tasavalta ja territorio. Havaijin lippu on ainoa yhdysvaltain osavaltion lippu, joka sisältää toisen valtion lipun, tässä tapauksessa Iso-Britannian lipun.


title: Havaijin lippu

text:
Lippu sisältää Yhdistyneen kuningaskunnan lipun, joka kuvaa Britannian imperiumin valtaa Havaijin historiassa.
Lippu on kookonpantu kahdeksaan raitaan, jotka kuvaavat kahdeksaa suurinta Havaijin saarta. Muissa lipun versioissa on vain seitsemän raitaa. Raidat seuraavat ylhäältä alas seuraavassa järjestyksessä: valkoinen, punainen, sininen, valkoinen, punainen, sininen, valkoinen, punainen.


title: Havaijin lippu

text: Vuonna 1990 Havajin kuvernööri John Waihee julisti heinäkuun 31 päivän "ka hae Havji" -päiväksi, eli Havajin lippupäiväksi. Siitä lähtien päivää on juhlittu joka vuosi.


title: Jimin

text: Park Ji-min (hangul: 박지민; s. 13. lokakuuta 1995, Busan, Korean tasavalta), tunnetaan myös etunimellään Jimin, on eteläkorealainen laulaja ja tanssija. Hän on yksi poikabändi BTS:n seitsemästä jäsenestä.


title: Jimin

text: Park Ji-min syntyi 13. lokakuuta vuonna 1995 Busanissa, Korean tasavallassa. Hän on kahdesta lapsesta vanhempi, ja hänen nuorempi veljensä on nimeltään Ji-hyun. Park on harrastanut tanssia kahdeksannelta luokalta asti ja aloitti yläkoulun jälkeen Busanin taidelukiossa. Hän kuitenkin vaihtoi myöhemmin musiikkiuransa vuoksi Soulin taidelukioon, josta hän valmistui toisen BTS:n jäsenen Kim Tae-hyungin kanssa vuonna 2014.


title: Jimin

text: Park kiinnostui laulamisesta nähtyään eteläkorealaisen Rainin esiintymisen, ja hänen tanssinopettajansa Busanin taidelukiossa suosittelikin koe-esiintymistä levy-yhtiö Big Hit Entertainmentille. Vuonna 2012 Parkista tuli harjoittelija kyseisessä yhtiössä, ja vuonna 2013 hän debytoi poikabändi BTS:n kanssa. Hänen roolinsa yhtyeessä on vokalisti, ja hän kuuluu myös yhtyeen päätanssijoihin yhdessä J-Hopen, Jungkookin ja V:n kanssa. Park tunnetaan erityisesti lahjakkaana tanssijana ja karismaattisena esiintyjänä, ja laulajana hän erottuu yhtyeessä korkeilla äänillään.


title: Jimin

text: Park oli mukana soolokappaleensa "Lie" kirjoittamisessa.


title: Jimin

text: Parkin esikuvia ovat Rain, Taeyang (BigBang) ja Chris Brown. Hän on kertonut julkisesti kovasta itsekuristaan ja perfektionismistaan sekä siitä, miten hän varsinkin uransa alussa harjoitteli toistuvasti yömyöhään. Hän on myös kokenut stressiä ulkonäöstään ja kamppaillut paljon kehonkuvansa kanssa. BTS:n vuonna 2017 julkaisemassa kirjassa "Wings Concept Book" Park kertoo, miten hän saattoi toisinaan pyörtyä tanssiharjoituksissa ankaran laihduttamisen seurauksena.


title: Juana Inés de la Cruz

text: Juana Inés de la Cruz (1648 tai 1651–1695) oli nykyisessä Meksikossa elänyt nunna, runoilija ja näytelmäkirjailija.


title: Juana Inés de la Cruz

text: Sisar Juanaa arvostetaan suuresti Meksikossa. Hänestä kertova kirja ja elokuva ovat lisänneet hänen mainettaan, mutta osa todellisista yksityiskohdista hänen elämässään on unohtunut.


title: Juana Inés de la Cruz

text: Sisar Juanan syntymävuodesta ei ole varmuutta, eri lähteiden mukaan 1648 tai 1651. Hänen isänsä oli espanjalainen ja äitinsä Meksikossa syntynyt espanjalainen ("criolla"). Hän ei käynyt juuri kouluja, vaan opiskeli itsekseen. Hänen älykkyytensä ja lahjakkuutensa huomattiin varhain. Juana halusi mennä luostariin, ettei avioliitto estäisi häntä oppimasta.


title: Juana Inés de la Cruz

text: Sisar Juana kirjoitti kaikkia runouden lajeja kuten sonetteja ja balladeja, ja monia näytelmiä. Hänen teoksistaan tuli kuuluisia Meksikossa ja Espanjassa, mutta kuuluisuus johti hakauksiin kirkon kanssa.


title: Casper Herler

text: Max Johan Casper Herler (s. 1. marraskuuta 1975 Vaasa) on suomalainen asianajaja ja varatuomari sekä Borenius Asianajotoimisto Oy:n toimitusjohtaja.


title: Casper Herler

text: Herlerin erikoisalaan kuuluvat yleisen ympäristöoikeuden ohella lupaprosessit, kaavoitus, ympäristövastuut, luonnonsuojelu, jäte- ja kemikaalikysymykset sekä kaivostoiminta. Herler on toiminut myös ympäristökonsultointialalla, yliopistossa ja ympäristöministeriössä.


title: Casper Herler

text: Herler on vuonna 2008 väitellyt oikeustieteen tohtoriksi pilaantuneiden maa-alueiden vastuukysymyksistä Helsingin yliopistossa. Hän luennoi säännöllisesti omaan erityisosaamiseensa liittyvistä aiheista ja on julkaissut artikkeleita laajalti eri ympäristöoikeudellisista kysymyksistä.


title: Casper Herler

text: Herler on ollut Borenius Asianajotoimisto Oy:n osakas vuodesta 2010.


title: Ford Focus RS WRC 04

text: Ford Focus RS WRC 04 on Fordin ralliauto, joka teki debyyttinsä Uuden-Seelannin MM-rallissa kaudella 2004. Autolla voitettiin kaksi rallia Markko Märtinin ajamana.


title: Elis James

text: Owain Elis James (s. 3. marraskuuta 1980) on walesilainen koomikko, näyttelijä ja radiojuontaja.


title: Elis James

text: James aloitti uransa koomikkona vuonna 2005, mutta siirtyi ammattilaiseksi vasta vuonna 2008. Ennen ammattilaisuraansa James soitti cardiffilaisessa indie/punk-yhtyeessä Heck.


title: Elis James

text: James on tehnyt kolme sooloesitystä Edinburghin Fringe-komediafestivaaleilla: "The Most Cautious Little Boy In Wales" vuonna 2009, "Daytripper" vuonna 2010 ja "Speaking As a Mother..." vuonna 2012. James esittää stand up -komiikkaa sekä englannin että kymrin kielellä.


title: Elis James

text: 2010 James esiintyi lämmittelijänä walesilaisen koomikko-kollegansa Rhod Gilbertin Britannian-kiertueella.


title: Elis James

text: Vuodesta 2014 James on esittänyt yhtä kolmesta päähahmosta BBC:n sitcomissa "Josh".


title: Elis James

text: Helmikuusta 2014 alkaen James on juontanut viikottaista radio-ohjelmaa "Elis James and John Robins" yhdessä ystävänsä ja kollegansa John Robinsin kanssa brittiläisellä indierock-musiikkiin erikoistuvalla kaupallisella Radio X -kanavalla. Vuonna 2016 he kiersivät Britanniaa nimellä "The Elis James and John Robins Experience". Maaliskuussa 2017 ohjelma voitti Chortle award -palkinnon.


title: Elis James

text: 2017 James ja englantilainen koomikko Miles Jupp tekivät BBC:lle neliosaisen sarjan "James & Jupp", jossa he kiertävät Walesiä.


title: Elis James

text: James syntyi Haverfordwestissä Etelä-Walesissä, mutta kasvoi Carmarthenin kaupungissa. Hän on kaksikielinen ja puhuu äidinkielenään sekä kymriä että englantia.


title: Elis James

text: James on opiskellut nykyhistoriaa ja politiikkaa Cardiffin yliopistossa.


title: Elis James

text: James on kihloissa englantilaisen näyttelijä-koomikon Isy Suttien kanssa. Pari asuu Lontoossa ja heillä on vuonna 2014 syntynyt tytär.


title: Yo Gotti

text: Mario Mims (s. 19. toukokuuta 1981), taiteilijanimiltään Lil Yo ja Yo Gotti, on yhdysvaltalainen rap-artisti. Gotti julkaisi esikoisalbuminsa "Youngsta’s On a Come Up" vuonna 1996 nimellä Lil Yo. Esikoisalbuminsa jälkeen hän on julkaissut useita albumeita.


title: Ansekülan majakka

text: Ansekülan majakka () on Saarenmaalla Sõrven niemimaan itärannikolla, sen kapeimmalla kohdalla Ansekülasta pohjoiseen. Saksalaiset tuhosivat aiemmin paikalla olleen kirkon vuonna 1944 pois lähtiessään, sen torni toimi aiemmin merimerkkinä.


title: Ansekülan majakka

text: Aimmin, ennen toista maailmansotaa merimerkkinä oli Ansekülan kirkon torni jonka saksalaiset tuhosivat poistuessaan vuonna 1944. Neuvostoliittolaiset sotilaat rakensivat 22 metriä korkean majakan kirkon paikalle vuonna 1952 tai 1953. Majakan torni on nelikulmainen ja se on väriltään alaosasta valkoinen ja ylempää on musta. Sen korkeus merenpinnasta oli 33 metriä, mutta sitä on korotettu useita kertoja puiden kasvamisen vuoksi. Vuonna 1961 valon korkeus oli 35 metriä meren pinnasta, vuonna 2006, valo oli korotuksen jälkeen 44,1 metriä meren pinnasta.


title: Ansekülan majakka

text: Ansekülan-majakka on 3128 metrin päässä Lõun majakasta, joka myös sijaitsee Sõrven niemimaan länsipuolella.


title: Nur Jahan

text: Nur Jahan (1577 – 1645) oli Intian suurmogulihallitsijan Jahangirin aviopuoliso. Nur Jahanin onnistui hallita miestään, joka oli maansa hallitsija vain nimellisesti. Jahangirin kuollessa valtaan nousi kuitenkin Nur Jahanin suosiman perillisen sijaan Shah Jahan. Nur Jahan kuoli vuonna 1645.


title: Nur Jahan

text: Nur Jahan eli alkuperäiseltä nimeltään Mihr al-Nisa syntyi Kandaharissa vuonna 1577 ja hänen isänsä oli persialainen Ghiyath Beg. Hänen ensimmäinen aviomiehensä oli samoin persialaistaustainen Ali Kuli Beg. Ali oli toimi suurmoguli Akbarin armeijassa saavuttaen mainetta rohkeudellaan. Lopulta hän joutui kuitenkin salamurhan uhriksi. Murhan motiivi on epäselvä. Syyksi on esitetty esimerkiksi epäilyjä Alin petturuudesta, tai vaihtoehtoisesti sen syynä on saattanut olla Mihr al-Nisan uusi suhde. Neljä vuotta myöhemmin vuonna 1611 Mihr al-Nisasta tuli nimittäin Jahangirin vaimo, jolloin aiemmin nimeä Nur Mahall käyttänyt Nur otti nimen Jahan.


title: Nur Jahan

text: Nur Jahania kuvailtiin erittäin kauniiksi ja hän oli myös tuon ajan naisille epätyypillisesti myös hyvin lukenut. Kunnianhimoisena naisena Nur Jahan hallitsi myös miestään, josta tuli pian lähinnä nimellinen hallitsija vaimonsa alaisuudessa. Hän löi omissa nimissään kolikoita ja antoi jopa omia säädöksiään ("farman") Nur Jahanin neuvonantajina toimivat hänen isänsä ja veljensä Asaf Khan. Hänen asemansa heikkeni huomattavasti hänen isänsä kuoltua, minkä lisäksi hänen veljensä alkoi tukea Khurramia hallitsijan seuraajaksi Nur Jahanin tukeman Shahryar Mirzan sijaan. Nur Jahan oli naittanut aiemmasta liitostaan syntyneen tyttärensä Shahryarille. Jahangirin ja Nur Jahanin liitosta ei syntynyt lapsia. Perillisten välinen kiista puhkesi avoimeksi kapinaksi vuosien 1622 ja 1625 välillä. Jahangir kuoli vuonna 1627 Khurram voitti Shahryarin ja nousi valtaistuimelle hallitsijanimellä Shah Jahan. Nur Jahan kuoli vuonna 1645, mutta aikalaislähteet kirjoittivat hänen viimeisestä kahdeksastatoista vuodestaan vain vähän.


title: Nur Jahan

text: Nur Jahanin hautarakennus valmistui hänen kuolinvuotenaan 1645 ja se sijaitsee Lahoressa.


title: Lotta Jurica

text: Lotta Jurica (o.s. Onttonen) (s. 1970-luvulla) on suomalainen vaatesuunnittelija. Hän näytteli vuosina 1994–1995 Missu Hurmalaa televisiosarjassa "Blondi tuli taloon". Jurica opiskeli sarjan kuvausten päätyttyä teolliseksi muotoilijaksi ja muutti miltei saman tien Saksaan. Nykyään hän toimii Adidaksen suunnittelujohtajana. Juricalla on kaksi tytärtä. Hän ei ole enää yhdessä lastensa isän kanssa. Jurican isä oli teatteri- ja elokuvaohjaaja Markku Onttonen.


title: Salima Ghezali

text: Salima Ghezali (s. 1958 Bouira, Ranskan Algeria) on algerialainen toimittaja ja ihmisoikeusaktivisti, joka kirjoitti Algerian sisällissodan aikana maan ihmisoikeustilanteesta. Hän on ollut aktiivinen myös Algerian naisliikkeessä.


title: Salima Ghezali

text: Ghezali on ollut 1980-luvulta alkaen mukana Algerian naistenliikkeessä. Hän perusti vuonna 1989 naisjärjestön, jonka tarkoituksena oli vastustaa alistavaa perhelakia. Vuonna 1991 hän puolestaan perusti "Nyssa"-nimisen feministisen sanomalehden, joka lopetti varojen puutteen takia toimintansa 18 numeron jälkeen.


title: Salima Ghezali

text: Ghezali toimitti vuodesta 1994 alkaen ranskankielistä viikkolehteä "La Nationia", joka oli maan luetuin viikkolehti. Lehti oli ainoa, joka kritisoi vuonna 1991 alkaneen sisällissodan molempia puolia, hallitusta ja islamistisia ryhmittymiä. Se pyrki poliittiseen vuoropuheluun, edistämään ihmisoikeuksia ja mielipiteenvapautta. "La Nation" joutui useasti keskeyttämään toimintansa. Se kiellettiin vuonna 1996, kun Ghezali oli kirjoittanut "Le Monde diplomatique" -lehteen raportin Algerian ihmisoikeustilanteesta.


title: Salima Ghezali

text: Ghezali palkittiin vuonna 1997 Euroopan parlamentin Saharov-palkinnolla ja vuonna 1998 Olof Palme -palkinnolla. Olof Palme -palkinnon perusteluiden mukaan Ghezalilla on ollut ”rohkeutta jatkaessaan vaaroista huolimatta puolueetonta raportointiaan Algerian kansalle tehdyistä väkivaltaisuuksista”.


title: Eila Uitto

text: Eila Kyllikki Uitto (o.s. Friman, vuodesta 1944 Rissanen, vuodesta 1962 Uitto; s. 1. huhtikuuta 1923 Hollola) on suomalainen, erityisesti vaatetusalan perheyhtiöissä, Vestio Oy:ssä (1966–2005) ja Minkki Oy:ssä toimitusjohtajana ja johtokunnan jäsenenä (1971–1989) elämäntyönsä tehnyt kauppaneuvosarvon vuonna 1974 saanut yritysjohtaja.


title: Eila Uitto

text: Uitto kävi kansakoulun ja suoritti sen jälkeen erilaisia vaatetusalan kursseja.


title: Benetton B194

text: Benetton B194 on Formula 1 -talli Benettonin käyttämä auto kaudella . Autolla kilpailivat Michael Schumacher, Jos Verstappen, Jyrki Järvilehto ja Johnny Herbert. Schumacher voitti uransa ensimmäisen kuljettajien mestaruuden.


title: Benetton B195

text: Benetton B195 on Formula 1 -talli Benettonin käyttämä auto kaudella . Autolla kilpailivat Michael Schumacher ja Johnny Herbert. Schumacher voitti toisen peräkkäisen kuljettajien mestaruuden.


title: Sirkku Uusitalo

text: Sirkku Uusitalo ("Sirkka-Liisa Uusitalo", o.s. "Aspelund", 7. maaliskuuta 1937 Säkkijärvi – 9. joulukuuta 2017 Helsinki) oli suomalainen toimittaja ja valtiotieteiden maisteri. Hän oli erikoistunut asumis- ja sisustusasioihin.


title: Sirkku Uusitalo

text: Uusitalo työskenteli toimittajana Viikkosanomissa, Suomen Kuvalehdessä, Eevassa (päätoimittajana), Avotakassa (toimituspäällikkönä) ja Makasiinissa (päätoimittajana). Uusitalo julkaisi viisi kirjaa, muun muassa teoksen "Koti kauniiksi". Sisustuksesta tuli vähitellen hänen erikoisalansa kirjoittajana. Sisustamiseen liittyi myös hänen yritystoimintansa, designyritys "Harmonia", jonka erikoisuutena oli vanhasta, harmaaksi patinoituneesta mäntypuusta valmistetut huonekalut.


title: Sirkku Uusitalo

text: Vuonna 2001 Uusitalolle myönnettiin opetusministeriön ylimääräinen sanomalehtimieseläke.


title: Sirkku Uusitalo

text: Sirkku Aspelund avioitui diplomi-insinööri Pekka Uusitalon kanssa vuonna 1963, ja perheeseen syntyi kaksi poikaa.


title: Tomi Männistö

text: Tomi Matti Männistö (s. 3. lokakuuta 1964 Tampere) on Helsingin yliopiston ohjelmistotuotannon professori. Männistön puoliso vuodesta 1989 on tutkimuspäällikkö Satu Männistö (o.s. Vuori).


title: Tomi Männistö

text: Tomi Männistö tutkii ja opettaa ohjelmistotuotantoa, erityisesti ohjelmistoarkkitehtuureja, vaatimustenhallintaa sekä ohjelmistojen varioituvuutta. Hän toimi ohjelmistoarkkitehtuurien maailman pääkonferenssin WICSA (nykyisin ICSA) ja Euroopan konferenssin ECSA yhteiskonferenssin puheenjohtajana vuonna 2012. Männistö on julkaissut yli 100 tieteellistä artikkelia. Artikkelit käsittelevät , sekä . Hänen tutkimusryhmänsä ESE (Empirical Software Engineering) tutkii myös ohjelmistojen suunnittelua laajemmin, kuten ns. jatkuvan eksperimentoinnin (engl. continuous experimentation) käyttämistä ohjelmistojen kehittämisessä.


title: Tomi Männistö

text: Männistö on mukana kansainvälisessä ohjelmistotuotannon tutkijaverkostossa ISERN (International Software Engineering Research Network) sekä IFIP:n (International Federation for Information Processing) ohjelmistoarkkitehtuurien työryhmän WG 2.10 jäsen.


title: Tomi Männistö

text: Männistö valmistui Tampereen teknillisestä korkeakoulusta diplomi-insinööriksi 1990. Hän valmistui tekniikan lisensiaatiksi 1998 ja väitteli tekniikan tohtoriksi Teknillisessä korkeakoulussa vuonna 2000. Post-doc-vuoden hän oli vierailevana tutkijana MIT:ssa ja Nokian tutkimuskeskuksessa Bostonissa Yhdysvalloissa. Männistö työskenteli Procons-yhtiössä suunnittelijana 1988–1991 ja Teknillisessä korkeakoulussa tutkijana 1991–2000, opettavana tutkijana 2000–2004, määräaikaisena professorina 2004–2007 ja professorina vuodesta 2008. Hän siirtyi Helsingin yliopiston professoriksi vuonna 2013.


title: Tomi Männistö

text: Tomi Männistön kotisivu


title: Tomi Männistö

text: Tomi Männistön tutkimusryhmän Empirical Software Engineering (ESE) kotisivu


title: Tomi Männistö

text: Tomi Männistö Helsingin yliopiston tutkimustietojärjestelmässä


title: Tomi Männistö

text: Tomi Männistön julkaisut Google Scholarissa


title: Tomi Männistö

text: Tomi Männistön julkaisut ResearchGatessa


title: Begum Samru

text: Begum Samru tai Begum Sumru oli suurmogulien alaisen Sardhanan "parganan" hallitsijan vaimo ja miehensä kuoltua itse sen hallitsija. Brittien vallattua alueen Begum sai pitää maansa ja pienen armeijansa. Alun perin muslimitaustainen Begum kääntyi katolilaisuuteen ja rakennutti esimerkiksi katedraalin. Hän kuoli vuonna 1836.


title: Begum Samru

text: Begum Samru oli taustaltaan muslimi. Hänen isänsä oli Suurmogulien valtakunnan ylimystöön kuulunut Latif Ali. Begum ja hänen äitinsä heitettiin kuitenkin ulos kodistaan ja perhe päätyi asumaan Delhin kaduille. Begumin äiti kuoli hieman myöhemmin. Begumista tuli tanssija tuolloin kuuluisan kurtesaanin Khanum Bain koulutuksessa.


title: Begum Samru

text: Myöhemmin hän avioitui eurooppalaisen seikkailija Walter Reinhardt Sombren eli paikallisesti Samrun kanssa. Reinhardt hallitsi Sardhanan "parganaa" suurmoguli Shah Alam II:n alaisuudessa. Reinhardtin kuollessa Begum peri nyt käytännössä omaksi ruhtinaskunnakseen muodostuneen Sardhanan. Sardhanalla oli esimerkiksi oma 300 henkinen eurooppalaisista ja sekarotuisista paikallisista muodostettu armeijansa. Vuonna 1792 Begum avioitui ranskalaisen palkkasotilas Levassaultin kanssa. Vuonna 1793 yksi Reinhardtin pojista, Zafar-yab Khan, kaappasi vallan Sardhanassa ja Levassault sai surmansa kaappauksen aikana.


title: Begum Samru

text: Begum sai asemansa Sardhanassa takaisin irlantilaisen seikkailija George Thomasin avustuksella ja brittien vallatessa Doabin alueen Begum liittoutui heidän kanssaan. Britit sallivat hänen pitää maansa ja pienen armeijansa. Begum kääntyi katolilaisuuteen vuonna 1781. Sardhanan hallitsijana Begum rakennutti katedraalin, joka valmistui vuonna 1820. Katedraali sai myös oman piispansa. Nykyinen kristillinen toiminta Doabin alueella on paljolti hänen aikaansaannostaan. Hänen rakennuttamastaan palatsista Sardhanassa tuli myöhemmin katolilainen koulu. Begumin omistamaa palatsia Delhissä käytettiin puolestaan Sepoykapinan aikana ruutitehtaana.


title: Begum Samru

text: Begum kuoli 27. tammikuuta 1836 ja hänen Sardhanan maansa päätyi valtiolle. Hänen suuri yksityisomaisuutensa päätyi monimutkaisten oikeustaistelujen jälkeen eri tahoille.


title: Uusi Suomi (täsmennyssivu)

text: Uusi Suomi tarkoittaa ainakin seuraavia asioita:


title: Margaret Fuller

text: Margaret Fuller (23. toukokuuta 1810 – 19. heinäkuuta 1850) oli yhdysvaltalainen kirjallisuuskriitikko, kirjailija ja opettaja.


title: Margaret Fuller

text: Fullerin isä oli lakimies ja senaattori, ja hän järjesti tyttärelleen määrätietoisesti hyvän koulutuksen, aloittaen latinanopetuksesta kuusivuotiaana. Margaret Fuller oppi pian myös kreikkaa ja ranskaa, ja aikuisena hän opiskeli lisäksi saksaa. Hän luki nuorena poliittisia elämäkertoja ja klassista kirjallisuutta. Goethen teoksista tuli erityisen rakkaita, ja hän käänsi Goethen teoksia englanniksi ja aloitti kirjoittaa tämän laajaa elämäkertaa.


title: Margaret Fuller

text: Vuonna 1835 Fuller tapasi Ralph Waldo Emersonin joka esitteli hänet Bostonin muille älyköille, jotka muodostivat Yhdysvaltojen transsendenttisen liikkeen. Transsendentit uskoivat yksilön henkiseen kasvuun yli uskonnollisten dogmien. Emerson tarjosi Fullerille töitä transsendenttien lehden "The Dial" toimittajana vuonna 1839. Fuller ei samaistunut kaikkiin transsendenttien aatteisiin, mutta tapasi useimmat liikkeen johtohahmot ja kirjoitti näiden kanssa käymistään keskusteluista teoksen ‘Summer on the Lakes‘ (1844).


title: Margaret Fuller

text: Fuller järjesti Bostonissa naisille keskusteluiltoja, joiden aiheina olivat kirjallisuus, koulutus, mytologia ja filosofia. Tarkoituksena oli rikastuttaa naisten elämää ja lisätä heidän yhteiskunnallisen asemansa arvostusta. Samaan pyrki Fullerin kuuluisin teos "Woman in the Nineteenth Century", joka ilmestyi vuonna 1845. Teoksen julkaisi Horace Greeley. Vuodesta 1844 alkaen Fuller toimi Greeleyn julkaiseman lehden New York Tribune kirjallisuuskriitikkona.


title: Margaret Fuller

text: Fuller lähetettiin Roomaan New York Tribunen kirjeenvaihtajaksi. Hän meni siellä naimisiin, sai poikalapsen ja kirjoitti käsikirjoituksen Italian epäonnistuneesta vallankumouksesta. Paluumatkalla laiva, joka kuljetti Fulleria ja hänen perhettään, haaksirikkoutui hurrikaanin kynsissä, ja Fuller perheineen ja käsikirjoitus hukkuivat näköyhteyden päässä rannikosta.


title: Margaret Fuller

text: Fuller oli keskeinen hahmo transsendenttisessä liikkeessä. Hänen arvonsa unohdettiin jossain määrin 1900-luvulla, mutta hän nousi uudelleen kiinnostuksen kohteeksi 1970-luvulta alkaen.


title: Tampereen Höyrypolttimo

text: Tampereen Höyrypolttimo Oy – Tammerfors Ångbränneri Ab oli Tampereella vuosina 1873–1919 toiminut raakaväkiviinaa ja siitä jalostettuja alkoholijuomia valmistanut yritys.


title: Tampereen Höyrypolttimo

text: Yhtiön perusti 1873 apteekkari Edvard Julius Granberg yhdessä kauppias Emil Hagelbergin ja kapteeni Anselm Grahnin kanssa. Granberg oli jo vuonna 1866 perustanut Tampereelle väkiviinatehtaan sen jälkeen kun viinan kotipoltto oli kielletty 1866. Uuden tehtaan rakennukset valmistuivat Näsijärven rannalle lähelle Tammerkosken niskaa. Vuonna 1880 yhtiöön liitettiin Tampereella Kauppakadun ja Hämeenpuiston kulmauksessa niin sanotun Spriitehtaan talon tontilla sijainnut väkiviinantislaustehdas joka valmisti jalostettuja juomia raakaspriistä. Vuonna 1879 valmistui uusi raakaväkiviinatehdas Näsijärven rantaan vastapäätä Pajasaarta. Kun Porin rata valmistui 1893 uusi tehdas jäi radan pohjoispuolelle aivan radan viereen. Alkuperäisen polttimon rakennukset jäivät radan eteläpuolelle. Kauppakadulla sijainnut jalostustehdas siirrettiin 1910-luvulla Näsijärven rantaan Onkiniemeen jonne myös polttimo oli tarkoitus siirtää myöhemmin mutta tämä ei toteutunut. Työntekijöitä oli 1878 17 henkilöä ja 1908 noin 30 henkilöä.


title: Tampereen Höyrypolttimo

text: Tampereen Höyrypolttimo valmisti viljasta 60–96 % raakaväkiviinaa ja siitä edelleen jalostettuja 30–50% vahvuisia alkoholijuomia kuten paloviinaa (tuotemerkit "Suomi Wiina", "Fahlu", "Annis", "Kumina", "Pomeranssi") sekä erilaisia värjättyjä viinoja kuten "konjakkia", "rommia", likööriä ja punssia. Raakaväkiviinaa laimennettiin jalostuksen aikana vedellä, poistettiin siitä epäpuhtaudet tislaamalla ja lopuksi lisättiin siihen mausteita, uutteita ja väriaineita. Vaikka näitä viinoja myytiin konjakkina tai rommina ne oli valmistettu kokonaan eri raaka-aineista.


title: Tampereen Höyrypolttimo

text: Vuonna 1897 Tampereen Höyrypolttimoon liitettiin Emil Hagelbergin 1868 perustama "Emil Hagelberg & Co:s Ångbränneri Ab" jonka polttimorakennus sijaitsi lähellä Tampereen Höyrypolttimon tehdasta sekä Konstantin Hakulinin vuonna 1868 Tampereelle perustama toinen viinanpolttimo. Vuoden 1900 tienoilla yhtiö hankki vielä O. S. Mellgrenin 1868 perustaman "Tammerfors Spritförädlings Ab" viinanjalostustehtaan.


title: Tampereen Höyrypolttimo

text: Tampereen kunnallisen kieltolain ollessa voimassa 1903 yhtiö valmisti puhdistettua ja tislattua väkiviinaa teknisiin tarkoituksiin. Valtakunnallisen kieltolain tultua voimaan 1919 loppui viinanvalmistus ja 1920-luvulla valmistettiin enää mietoja mallasjuomia. Yhtiön Tammerkosken niskalla sijainneet tehdasrakennukset jotka sijaitsivat Tampereen kaupungilta vuokratulla maalla purettiin 1929.


title: Tampereen Höyrypolttimo

text: Tampereella oli toiminut ensimmäinen kruunun omistama viinanpolttimo jo 1778–1785 sen jälkeen kun kuningas Kustaa III oli julistanut viinan polton kruunun yksinoikeudeksi 1775. Polttimo työllisti yli 100 henkilöä ja se oli Tampereen merkittävin teollisuuslaitos. Polttimon yhteyteen perustettiin myös kruununmakasiini jonka ansiosta Tampereesta tuli sisämaan viljakaupan merkittävä keskus. Polttimon lopetettua toimintansa sen rakennukset myytiin huutokaupalla 1801 ja myöhemmin polttimon paikalle rakennettiin Finlaysonin puuvillatehdas.


title: Norfolkinsaaren lippu

text: Norfolkinsaaren lippu on Norfolkinsaaren kansallistunnus. Norfolkinsaaren neuvosto hyväksyi sen 6. kesäkuuta 1979. Lipussa on Norfolkinsaaren mänty ("Araucaria heterophylla"), joka on valkoisen keskiraidan sisällä, joka on kahden vihreän raidan välissä.


title: Hertta Tirranen

text: Hertta Tirranen (27. heinäkuuta 1915 – 9. joulukuuta 1986) oli suomalainen kustannustoimittaja, suomentaja ja tietokirjailija, koulutukseltaan filosofian maisteri.


title: Merfyn Frych

text: Merfyn Frych tai Merfyn Frych ap Gwriad oli walesilaisen Gwyneddin kuningaskunnan hallitsija 800-luvun alkupuolella. Hän tuli valtaan Hywel ap Rhodri Molwynin kuoltua vuonna 825. Hän oli tosin saattanut hallita Ynys Mônin aluetta jo vuodesta 818 alkaen. Runoperinteen mukaan Merfyn oli kotoisin Manaw-nimisestä paikasta, muttei tiedetä, viitataanko tällä Mansaareen () vai nykyisen Kaakkois-Skotlannin alueella sijainneeseen Manaw Gododdinin kuningaskuntaan.


title: Tibor Bogányi

text:
Tibor Bogányi (s. 1975 Vác, Unkari
) on unkarilainen kapellimestari ja sellisti, joka on toiminut monien suomalaisten orkestereiden johdossa. Hän työskenteli Sinfoniaorkesteri Vivon taiteellisena johtajana vuosina 1999–2002, Turun filharmonisen orkesterin ylikapellimestarina 2003–2006 ja Lappeenrannan kaupunginorkesterin taiteellisena johtajana vuosina 2008–2016. Syksystä 2018 alkaen hänet on nimitetty Pori Sinfoniettan ylikapellimestariksi kahden vuoden ajaksi. Lisäksi Bogányi on toiminut kotimaassaan Unkarissa Pannon-filharmonian (ent. Pécsin filharmoninen orkesteri) ylikapellimestarina vuodesta 2011 lähtien.


title: Tibor Bogányi

text: Bogányi on johtanut useimpia muitakin suomalaisorkestereita ja Suomen Kansallisoopperaa sekä muun muassa Staatsphilharmonie Rheinland-Pfalzia, Orchestre National du Capitole de Toulousea, Kööpenhaminan filharmonista orkesteria, Shanghain oopperaa, Unkarin kansallisoopperaa ja Meksikon kansallista sinfoniaorkesteria. Hän on esiintynyt myös sellistinä eri puolilla maailmaa.


title: Tibor Bogányi

text: Bogányin perhe muutti vuonna 1987 Unkarista Suomeen Forssaan, jossa hänen vanhempansa työskentelivät musiikinopettajina. Bogányi opiskeli Sibelius-Akatemiassa sellonsoittoa Hannu Kiisken johdolla ja orkesterinjohtoa Jorma Panulan ja Leif Segerstamin oppilaana. Kapellimestariopintoja hän jatkoi János Fürstin, Colin Davisin ja Juri Simonovin johdolla.


title: Tibor Bogányi

text: Bogányi asuu perheineen Wienissä. Hänen vaimonsa on kuvataiteilija Ágnes Zászkaliczky. Heillä on kaksi poikaa. Tibor Bogányin veljiä ovat pianisti ja pianonsuunnittelija Gergely Bogányi ja fagotisti Bence Bogányi, ja hänen sisarensa on huilisti Bernadette Bogányi.


title: Ville Saukkonen

text: Ohjaaja Ville Saukkonen opiskeli Moskovassa Venäjän teatteritaiteen Akatemiassa vuosina 1989 -93. Sen jälkeen hän on ohjannut yli 130 oopperaensi-iltaa ympäri Suomea. Hänen yhteistyökumppaneitaan ovat olleet mm. useat musiikkiopistot ja konservatoriot, Sibelius -Akatemia, Turun, Porin, Jyväskylän ja Lahden oopperat Suomalainen Kamariooppera, Savonlinnan oopperajuhlat ja Suomen Kansallisooppera. Ulkomailla hänen ohjauksiaan on nähty Virossa, Venäjällä ja Saksassa.


title: Ville Saukkonen

text: Ville Saukkonen toimii Opera BOXin taiteellisena johtajana.


title: Chevrolet Equinox

text: Chevrolet Equinox on neliovinen katumaasturi, jota yhdysvaltalainen General Motors valmistaa Chevrolet -brändin alla. Auto esiteltiin vuonna 2003 . Sitä valmistetaan Kanadassa, Kiinassa ja Meksikossa. Aiemmin sitä valmistettiin myös Yhdysvalloissa. Nykyinen sukupolvi esiteltiin 22. syyskuuta 2016 ja se tuli myyntiin 2017.


title: Nukkemurhaaja

text: Nukkemurhaaja (engl. "Maniac") on yhdysvaltalainen ns. slasher-elokuviin kuuluva kauhuelokuva. Elokuvan ohjasi William Lustig vuonna 1980.


title: Nukkemurhaaja

text: Elokuvasta julkaistiin vuonna 2012 uudelleenfilmatisointi (Maniac, 2012), jonka tuotti Alexandre Aja ja ohjasi Franck Khalfoun. Uudelleenfilmatisointi ei saanut Suomessa levitystä elokuvateattereissa, mutta julkaistiin DVD ja Blu-Ray -tallenteina 2013.


title: Nukkemurhaaja

text: Frank Zito(Joe Spinell) joutui jo lapsena prostituoituna työskentelevän äitinsä kaltoin kohtelemaksi ja kasvaa aikuisena nuoria naisia murhaavaksi ja skalpeeraavaksi sarjamurhaajaksi, joka asettelee murhaamiensa naisten päänahan hiuksineen mannekiininukeille. Onnettomuudessa kuollutta julmaa äitiään silti ikävöivä Frank kokee, että kauniiden nuorten naisten rangaistus kauneudestaan on kuolema.


title: Nukkemurhaaja

text: Frank murhaa ja liittää karmeaan kokoelmaansa useita naisia ennen kuin kohtaa valokuvaaja Annan (Caroline Munro), jonka kanssa Frank kuvittelee, että voisi edetä suhteeseen. Frank vie Annan vierailulle äitinsä haudalle ja hyökkää hautausmaalla Annan kimppuun. Anna onnistuu kuitenkin pakenemaan vahingoitettuaan hyökkääjäänsä lapiolla. Frank palaa epätoivoisena kotiinsaja siellä harhakuvitelmissaan kuvittelee joutuvansa oman mannekiinikokoelmansa uhriksi näiden repiessä ja raastaessa Frankia tämän omilla työkaluillaan.


title: Nukkemurhaaja

text: Seuraavana aamuna poliisien saapuessa Frankin asuntoon he löytävät Frankin vuoteestaan itsemurhan tehneenä.


title: Nukkemurhaaja

text: "Maniac" oli ehdolla maineikkaan Saturn-palkinnon saajaksi pienen budjetin elokuvien kategoriassa (Best Low-Budget Film) vuonna 1981.


title: Nukkemurhaaja

text: Valtion elokuvatarkastamo asetti elokuvalle ennakkotarkastuksessa ikärajan KK (Kokonaan Kielletty) vuonna 1989, kun elokuvan myyntiin ja vuokraukseen tarkoitettu VHS-tallenne pyrki Suomen markkinoille. Ikärajan vuoksi elokuvaa ei sannut Suomessa levittää eikä esittää. Täyskielto kumoutui vasta vuonna 1.1.2001 kuvaohjelmien tarkastusta koskevan lakimuutoksen yhteydessä. Mielenkiintoisesti elokuvasta on olemassa suomalainen jopa yli viisi minuuttia leikattu 1983 julkaistu VHS-julkaisu, jonka kansitaide on sensuroitu (irti leikattu pää on hävitetty) ja jonka takakannessa on maininta elokuvan olevan ikärajalla Kokonaan kielletty.


title: Opera BOX

text: Opera BOX on suomalainen ooppera, joka toimii Aleksanterin teatterissa Helsingin Bulevardilla. Opera BOX ry on perustettu vuonna 2016. Ensimmäinen tuotanto oli Richard Straussin ooppera Ariadne auf Naxos. Vuonna 2017 tuotannossa oli Gioachino Rossinin "Sevillan parturi". Vuonna 2018 toiminta on laajentunut neljään tuotantoon, ooppera-alan ensimmäinen AINO-palkintogaala, Benjamin Brittenin The Rape of Lucretia, Leif Segerstamin melodraama Metsäkansan laulu, (yhdessä Metsäkansan kulttuuriyhdistyksen kanssa) ja Giuseppe Verdin "Rigoletto".